qundao/data-zh-poetry huggingface dataset:
南濠二首·其一
作者：张诩
朝代：明

万事伤心在目前，月光如水水如天。春风掩映千门柳，不见黄鹂见杜鹃。
南濠二首·其二
作者：张诩
朝代：明

卷帘罗绮艳仙桃，百粤风烟接巨鳌。莎径晚烟凝竹坞，雁迷寒雨下空濠。
南粤王庙三首 其一 赵佗
作者：张诩
朝代：明

两龙鏖战关内，一虎独步粤中。自乘黄屋称制，身著赭袍呼嵩。风雨数问庙老，龟螭百尺碑穹。中有任嚣陆贾，俨然作配西东。
南粤王庙三首 其三 陆贾
作者：张诩
朝代：明

汉秦已罢甲兵，天下讴歌太平。奉使来凭寸舌，无人上请长缨。但遣清风动地，何须黄金满籯。堪叹人亡世远，欲寻遗迹无徵。
南粤王庙三首 其二 任嚣
作者：张诩
朝代：明

百粤提封万井，中原虎视眈眈。昔为秦尉有状，后禅龙川果堪。古庙低徊岁月，二陵想像禅龛。伏腊村翁走祭，门前估客弛儋。
南粤王庙三首·赵佗
作者：张诩
朝代：明

两龙鏖战关内，一虎独步粤中。自乘黄屋称制，身著赭袍呼嵩。风雨数问庙老，龟螭百尺碑穹。中有任嚣陆贾，俨然作配西东。百粤提封万井，中原虎视眈眈。昔为秦尉有状，后禅龙川果堪。古庙低徊岁月，二陵想像禅龛。伏腊村翁走祭，门前估客弛儋。汉秦已罢甲兵，天下讴歌太平。奉使来凭寸舌，无人上请长缨。但遣清风动地，何须黄金满籯。堪叹人亡世远，欲寻遗迹无徵。
卜园居二首
作者：张诩
朝代：明

未老侵寻百病加，辟园还种邵平瓜。人间膏火心消尽，底用松花啖一车。池亭清绝树交加，静爱园居长菜瓜。饱食太平无一事，不妨闲驾白牛车。
卜园居二首·其一
作者：张诩
朝代：明

未老侵寻百病加，辟园还种邵平瓜。人间膏火心消尽，底用松花啖一车。
卜园居二首·其二
作者：张诩
朝代：明

池亭清绝树交加，静爱园居长菜瓜。饱食太平无一事，不妨闲驾白牛车。
卢堠石
作者：张诩
朝代：明

卢循乃乱臣，隐之作廉吏。廉吏与乱臣，董莸不同器。
厓山二首·其一
作者：张诩
朝代：明

超然孤屿沧海上，奇石东南屹相向。浪拍厓门两扇开，中间潮汐暗消长。鲸波四面如连环，无风白浪高于山。形胜岂惟衣带地，风波未许天险攀。德祐当年国步失，四海腥尘蔽云日。孤儿寡妇共浮溟，奔走正当乱离日。旋作行朝山海间，结为草市数十间。经帏劝讲失缓急，镇江铁石非机关。卫王龆龀缵皇图，太妃垂帘口称奴。筹策兵戎惟世杰，润色皇猷独秀夫。北船乐作师未出，笑杀南军兵失律。子母同为鱼鳖腥，君臣俱葬蛟龙窟。回首厓山云雾深，英雄目击泪盈襟。只今来往任樵采，芳草一陵何处寻。
厓山二首·其二
作者：张诩
朝代：明

可怜汉烬不重炎，寰宇腥风忽被渐。沧海亢龙犹驻跸，荒崖落月更垂帘。虎头将士时存几，牛角山河日入尖。龙驭中原知不返，旄头当宁倩谁歼。群雄捧日功何补，竟岁奔波突不黔。生死到头宁有别，熊鱼自古不能兼。仓皇战守终成拙，瞬息存亡岂假占。战败孤兵探虎穴，朝来只手挽龙髯。燕山囚虏生宁诎，柴市从容死不嫌。楚玉几人还免玷，胡尘到此不教沾。此心白日应同照，大节秋霜未比严。砥柱要将东逝激，还丹端为积屙砭。无才似贾吾还吊，有笔如杠史发潜。香火大忠祠近设，慈元全节庙宜添。大明一出群迷启，乔岳重开百代瞻。长句敢因孤愤泄，瓣香聊为数公拈。
双溪亭
作者：张诩
朝代：明

青山想像昔诗人，明月不见裴侍御。一条白练自天飞，双溪亭前和人语。
双眼井
作者：张诩
朝代：明

源源复源源，金鳌张两目。记得兵火时，夜半如人哭。
双阙
作者：张诩
朝代：明

刘氏女，发初蟠，母病在床女眼血未乾。五内生火欲焚死，何惜一缕股与肝。一刲肝一割股，赤刀拔处星斗寒。强母开口股肝进，刘氏女，心如剜。生魂诉天天为泣，母坐藜床病如失。呜乎，坝上龙，号人英，杀父尚欲争杯羹。
古迹任嚣城
作者：张诩
朝代：明

我闻南海尉，亲拜秦皇命。如何垂死日，独速龙川令。萧曹岂伊人，骤授侯王柄。累累百雉城，遗迹了无證。惟馀偏伯风，飒飒生五岭。
周元公祠
作者：张诩
朝代：明

斯文丧千年，芜没一真路。至人起舂陵，默契自天与。开我以图书，渊源有宗祖。下启朱程门，上步周孔武。卓哉性命微，秦汉所未悟。我来拜祠下，光霁透双户。碧草映红蕖，依然天水趣。
周节妇祠
作者：张诩
朝代：明

周家女儿古贞烈，平生自比孤鸾洁。比翼惟齐鸑鷟飞，同心兼得关睢别。绿林虽豪敢犯之，佯作温柔向渠说。回头白璧已沈波，绿林睨之惊欲绝。桃花脸上春风生，争料胸藏一寸铁。贞魂应不逐飘风，定作厉鬼将冤雪。至今兰石海为清，中有秋波照寒月。
和光洞
作者：张诩
朝代：明

我上和光洞，榴花开五色。不见皇祐人，踟蹰空太息。
和唐人贾至早朝
作者：张诩
朝代：明

绛帻鸡鸣三殿晓，景阳钟动九天开。南山日飏金杯暖，北阙云扶玉辇来。近侍衣冠同拜舞，遥闻仙乐暂徘徊。明良已际唐虞盛，欲效赓歌愧不才。
和沈进士秋兴
作者：张诩
朝代：明

东去云山几万寻，秋风使节未登临。路经铁柱看云久，梦入兰亭落叶深。篱落萧骚餐菊意，乾坤浩荡济川心。别离未动情先动，一夜江城急万砧。
和陶饮酒十首
作者：张诩
朝代：明

惊鱼乐深逝，倦鸟厌高飞。独人不如之，可不为之悲。失路陷荆棘，日暮还依依。家乡隔山海，飘泊将焉归。岁月不我与，两鬓倏已衰。少壮不自力，老去愿皆违。山居复何事，卧听松涛喧。先人有敝庐，亦在涧东偏。高榜出层云，正对罗浮山。罗浮去虽远，神往复神还。时逢采药人，箕踞松下言。有客远方来，值此秋菊开。貌古韵更古，人物疑无怀。与我说竟日，意合无少乖。我因问动止，略述渠所栖。闻言惊叹久，隔此如云泥。我有龙唇琴，愿公为调谐。弹罢各一杯，宾主花间迷。再拜再问公，兹去何时回。海天碧万里，三山落中隅。云水隔千里，欲进无一涂。扁舟不可泛，高车不可驱。中有一仙翁，寿可千岁馀。还入松脂林，结此丹霞居。取我一斗酒，对花斟酌之。人生如转烛，为乐当及时。不见古之人，念兹而在兹。行藏各有分，奚为自怀疑。从今至老死，冰霜善自持。清流多乱石，白云满青山。山中敛膝坐，竟日无一言。醉来已失我，闲极忽忘年。述以五字谣，取适非取传。大道自圆活，无情生有情。四大且无我，何况世间名。颓然秋菊下，把酒笑浮生。醉来枕片石，宠辱了不惊。茫茫宇宙内，无成还有成。此道没人我，那知非与是。应物如悬鉴，妍丑自毁誉。孳孳秉智炬，正坐多事尔。愿君取吾言，吾言良不绮。壮年出从事，携书逐群英。宇宙自本体，于世谁无情。但愧天机浅，逢人辄披倾。匪烦则伤诞，何异秋虫鸣。长歌归鹿门，采药终吾生。海滨有一士，矫矫云鹤姿。独来还独往，高拄一藤枝。或时入廛市，与众无少奇。或时就上方，嗒然无所为。生死且无与，名利顾可羁。
和陶饮酒十首·其一
作者：张诩
朝代：明

惊鱼乐深逝，倦鸟厌高飞。独人不如之，可不为之悲。失路陷荆棘，日暮还依依。家乡隔山海，飘泊将焉归。岁月不我与，两鬓倏已衰。少壮不自力，老去愿皆违。
和陶饮酒十首·其七
作者：张诩
朝代：明

大道自圆活，无情生有情。四大且无我，何况世间名。颓然秋菊下，把酒笑浮生。醉来枕片石，宠辱了不惊。茫茫宇宙内，无成还有成。
和陶饮酒十首·其三
作者：张诩
朝代：明

有客远方来，值此秋菊开。貌古韵更古，人物疑无怀。与我说竟日，意合无少乖。我因问动止，略述渠所栖。闻言惊叹久，隔此如云泥。我有龙唇琴，愿公为调谐。弹罢各一杯，宾主花间迷。再拜再问公，兹去何时回。
和陶饮酒十首·其九
作者：张诩
朝代：明

壮年出从事，携书逐群英。宇宙自本体，于世谁无情。但愧天机浅，逢人辄披倾。匪烦则伤诞，何异秋虫鸣。长歌归鹿门，采药终吾生。
和陶饮酒十首·其二
作者：张诩
朝代：明

山居复何事，卧听松涛喧。先人有敝庐，亦在涧东偏。高榜出层云，正对罗浮山。罗浮去虽远，神往复神还。时逢采药人，箕踞松下言。
和陶饮酒十首·其五
作者：张诩
朝代：明

取我一斗酒，对花斟酌之。人生如转烛，为乐当及时。不见古之人，念兹而在兹。行藏各有分，奚为自怀疑。从今至老死，冰霜善自持。
和陶饮酒十首·其八
作者：张诩
朝代：明

此道没人我，那知非与是。应物如悬鉴，妍丑自毁誉。孳孳秉智炬，正坐多事尔。愿君取吾言，吾言良不绮。
和陶饮酒十首·其六
作者：张诩
朝代：明

清流多乱石，白云满青山。山中敛膝坐，竟日无一言。醉来已失我，闲极忽忘年。述以五字谣，取适非取传。
和陶饮酒十首·其十
作者：张诩
朝代：明

海滨有一士，矫矫云鹤姿。独来还独往，高拄一藤枝。或时入廛市，与众无少奇。或时就上方，嗒然无所为。生死且无与，名利顾可羁。
和陶饮酒十首·其四
作者：张诩
朝代：明

海天碧万里，三山落中隅。云水隔千里，欲进无一涂。扁舟不可泛，高车不可驱。中有一仙翁，寿可千岁馀。还入松脂林，结此丹霞居。
哭大参刘朋节先生诗
作者：张诩
朝代：明

薤露歌传远近悲，两间志士古今谁。杀身取义名千古，卖国偷生快一时。白刃如公真可蹈，丹心到死肯教移。英风飒飒淩朱鸟，俎豆毛杨许并祠。
哭妹夫姚宪副
作者：张诩
朝代：明

谁荐郎官入紫垣，共期霄汉快高骞。北行未究平生志，边戍真成万里冤。辽海赐环方度岭，玉楼求记未归魂。寻思旧雨西湖约，肠断来笺共学言。
哭庄定山先生
作者：张诩
朝代：明

蚤岁东南我慕公，天缘一旦幸登龙。朱弦白雪茅檐奏，瀛水神山曲径通。满腹经纶眠坐处，遍身风月有无中。天涯咫尺知何许，多少铭诗宿草封。
啜武夷春芽怀督府林公竹田
作者：张诩
朝代：明

仙家春茗摘鎗旗，盏水烹来是上池。如此精华如此味，玉川到死不曾知。
圣池
作者：张诩
朝代：明

千流分作涧，一脉暗通溟。有水多愚辱，兹池独圣名。变化无方在，停涵太极生。悬知千岁人，人物此钟灵。圣池在何许，乃在仙山顶。云来白昼失，日照光夺镜。一脉潜通沧海匀，千流竞出溪涧分。兴云致雨泽枯槁，钟灵毓秀产至人。夜看月照云不起，朝见风来波亦止。任公不得暂垂钩，巢父安能频洗耳。灵源混混真圆融，妙用衮衮元无穷。四海苍生望霖雨，不应池底尚潜龙。
坡山
作者：张诩
朝代：明

坡山高哉淩紫烟，下有穗石一洞天。羊驾何年来五仙，羊化为石其中眠。珠宫贝阙相钩连，仙风道骨像俨然。晨诵太上道德篇，泠泠清韵如响泉。恍忽旌幢来骈阗，步虚环佩空中旋。红尘只尺如隔川，阒寂不闻尘世喧。我来乘风登其颠，下观沧海变桑田。罗浮左盻小如拳，倒骑凤凰恣孤骞。蓬壶方丈浅水边，黍珠放光照八埏。和气磅礴降蜿蜒，祥风披拂球琳宣。相邀暂出辅羲轩，文材武略羡双全。大者为圣小者贤，光辅吾皇亿万年。
处远楼
作者：张诩
朝代：明

谪情羁思两茫茫，一度登楼一断肠。昔日鬓惊今日短，红云心比白云长。罗浮山色如衡岳，南海波声亦楚湘。闻道邯郸梦千转，至今犹未熟黄粱。
夏日偶成
作者：张诩
朝代：明

五月松堂枕簟秋，一帘疏雨晚风收。客知烟际来时路，先向江边问白鸥。
大小水帘洞
作者：张诩
朝代：明

涧水长流若个添，山花卖弄舞腰纤。笙歌断续来何处，新月斜钩一片帘。
大忠祠三首 其一 陆丞相
作者：张诩
朝代：明

攘夷尊夏义昭然，岂但馀生为主捐。遗恨和戎迷国是，甘心抱日赴虞渊。朝衣湿尽孤臣泪，讲幄时陈大学篇。千古大忠祠特起，厓山东下水连天。
大忠祠三首 其三 张太傅
作者：张诩
朝代：明

卞彪磔舌真应见，南海奔波意却深。死节保孤程杵任，青天白日陆张心。瓣香祝处舟从覆，大运穷时力不任。二百年来还俎豆，海山猿鸟谩哀吟。
大忠祠三首 其二 文丞相
作者：张诩
朝代：明

夷夏堤防天地截，君臣名分日星明。眼看东日沈溟海，首戴南冠赴虏庭。奔走黍离何处所，从容柴市若平生。指南手把当时录，读罢西风双泪横。
大忠祠三首·陆丞相
作者：张诩
朝代：明

攘夷尊夏义昭然，岂但馀生为主捐。遗恨和戎迷国是，甘心抱日赴虞渊。朝衣湿尽孤臣泪，讲幄时陈大学篇。千古大忠祠特起，厓山东下水连天。夷夏堤防天地截，君臣名分日星明。眼看东日沈溟海，首戴南冠赴虏庭。奔走黍离何处所，从容柴市若平生。指南手把当时录，读罢西风双泪横。卞彪磔舌真应见，南海奔波意却深。死节保孤程杵任，青天白日陆张心。瓣香祝处舟从覆，大运穷时力不任。二百年来还俎豆，海山猿鸟谩哀吟。
太傅墓
作者：张诩
朝代：明

赤坎村头太傅坟，表章遗烈羡封君。欲传胜事千年下，恨少江门一记文。
妙高台
作者：张诩
朝代：明

南游宝陀寺，直上妙高台。前身德云主，今日长公来。三生缘变化，万有归尘埃。百年弹指顷，扰扰胡为哉。
婴齐墓
作者：张诩
朝代：明

一抔何处寻，今田犁古墓。富贵空中花，人生草头露。黄泉无敌兵，枉以双剑贮。宝物非世玩，终然化龙去。
媚川都
作者：张诩
朝代：明

君不见媚川都，浪如屋。风日号，鬼夜哭。老蚌放光射太微，小蛇学作苍龙飞。生灵十万化鱼鳖，裸形入水寻珠玑。十无一二返，往往饱鲸鲵。一朝雷震蛇惊死，怪灭氛消从此始。
学士泉
作者：张诩
朝代：明

流浊兮濯足，源清兮濯缨。今之人兮不然，吾将询兮先生。
安期丹井
作者：张诩
朝代：明

云山苍苍兮醴泉泠泠，真仙驻节兮炼形保精。药炉火候兮九转乃成，刀圭入口兮白日飞升。我闻先正兮室西造铭，曰存顺事兮没吾其宁。
安期升仙台
作者：张诩
朝代：明

白日登宸去，三珠几度花。秦皇无觅处，第见枣如瓜。
宋公遗爱祠
作者：张诩
朝代：明

懿哉宋公，德大有容。明明在公，耿耿于衷。民始茅茨，火灾是苦。寔公教之，陶瓦筑堵。公之去矣，笑色日远。遗爱在人，千载弗谖。生则君之，死则尸之。君之尸之，民之秉彝。
宋皇陵
作者：张诩
朝代：明

万里江山势莫支，君臣当日叹流离。东风芳草年年是，白骨青山处处疑。世界九州元属宋，衣冠一旦尽为夷。凭君莫话厓门事，话着厓门泪便垂。
宝陀寺
作者：张诩
朝代：明

金鏊戴灵洲，游戏人间世。千岁归不得，遂成黄金地。前世德云僧，今日东坡是。麻糕在齿颊，先后果一致。轮回如未断，努力第一谛。
客携使交诗过读次韵赠湛民泽
作者：张诩
朝代：明

约向沧溟共濯缨，当时决意谢浮名。功名自会寻温峤，昏嫁何曾累向平。书校藜光馀旧阁，使行烛影在新旌。星槎咫尺无由见，落日湖波空复情。
宿野趣堂伤余舅之不见怅然有感
作者：张诩
朝代：明

病起寻芳出，重登野趣堂。往来今燕雀，割烈此肝肠。庭月为谁好，墙花空自香。徘徊不能寐，永夜据胡床。
寄傲亭怀湛民泽
作者：张诩
朝代：明

茅庵高枕白云边，日日松篁奏管弦。得饱秋霞聊抱膝，为怜夜月或移船。清凉境自閒心目，安乐窝真远市廛。何日杖藜还此愿，试临千仞弄飞泉。
寄都宪周知白先生镇虔州
作者：张诩
朝代：明

不见中丞今八年，范滂丰采故依然。共知铁汉因遭蹇，权作金城且镇边。才大适逢多垒日，书成遥寄蚤秋天。郁孤台上凉如水，几度怀人月正悬。
寄陈竹轩
作者：张诩
朝代：明

门外春深草亦荣，黄莺寂寂听无声。孤灯不尽连床意，阴雨能知闭户情。渺渺江湖劳远梦，悠悠身世寄虚名。凭谁细语陈夫子，更著浮槎泛月明。
寄题杜少陵成都草堂
作者：张诩
朝代：明

草堂还照浣花西，千载公神一主栖。遗句我今粗领会，见贤谁此不思齐。共知诗史宗三百，可但规模扫六迷。人去溪山风月在，枫林依旧子规啼。
对菊
作者：张诩
朝代：明

老去东篱感兴长，菊花还袭道袍香。独吟佳色秋风里，始信芙蓉不耐霜。
对酒
作者：张诩
朝代：明

玄碧花前倾紫霞，曲江回首夕阳斜。醉中童子问归去，遥指红云岛上家。
寺观西来堂
作者：张诩
朝代：明

何年飞锡自西来，万古长空一鸟飞。只为少林无口诀，教君何处觅筌蹄。
寿安院
作者：张诩
朝代：明

期治安，开寿域。东溟波，震孙泽。衣我衣，食我食。彼无恶，此无斁。
将度岭戏题
作者：张诩
朝代：明

才出关来又入关，此心元与岭云闲。山灵莫讶囊无有，宇宙清风满载还。
将往白沙
作者：张诩
朝代：明

衣冠今代又东周，南望江门柳渡头。紫水黄云来短屐，青天白日放孤舟。年来爱客常投辖，老去伤心独倚楼。愿借金针同出世，十洲三岛漫遨游。
尊韩书院
作者：张诩
朝代：明

天上有奎星，忽坠阳山陬。光焰万丈长，居人询来由。阳山古荒服，文教所不布。皇穹悯斯人，特遣文星下。长戈回白日，只手障狂澜。玉献反遭刖，长流岭海间。风俗一再变，文物一再盛。人人得我师，耳提而面命。奎星图书府，尘世那久住。物从天上来，还从天上去。
小西湖别陈秉常
作者：张诩
朝代：明

公来别我西湖上，我忆交公廿载前。呼酒且看湖上月，乘潮莫放夜来船。竹林笑傲烟霞古，客路驱驰雨雪连。何处相思还一字，便鸿须寄蚤秋天。
小西湖咏竹
作者：张诩
朝代：明

竟日忘言对此君，参差碧玉势淩云。阴浓高盖周遭立，声动钧天断续闻。绕屋云深藏凤迹，拂波风缓显龟文。傲然一枕羲皇上，吹醒凉飙酒半醺。
小西湖竹林下偶成
作者：张诩
朝代：明

行乐沿溪东复西，海风吹破薜罗衣。台城无限相思意，绿遍蘼芜燕未归。
屈眴布
作者：张诩
朝代：明

屈眴火浣乃何布，千载色纹丽如故。火之不灰水不湿，惊怪人间几愚妇。君不见梁冀帨巾那足珍，赤山石绒竟何补。
山水文笔峰
作者：张诩
朝代：明

千山万山中，见此一峰秀。云来片墨浓，雁过一字就。千载谩书空，谁以日计寿。愿假补天手，执计百氏谬。
岭南第一楼
作者：张诩
朝代：明

五仙胜迹坡山岑，第一楼高冠古今。记得扁舟湖口过，噌吰枕畔有鲸音。
峡山
作者：张诩
朝代：明

古人已不见，今人又复来。峡流东海去，日色江头催。
峡山书堂
作者：张诩
朝代：明

僧寺依山麓，书堂面水隈。鼎湖龙驭远，禺竹凤声哀。禹贡不及载，秦关尚未开。如何二帝子，万里却能来。
广庆寺
作者：张诩
朝代：明

玉环碎一声，回首峡山暮。安得如萧郎，乘鸾携手去。
广趣亭
作者：张诩
朝代：明

风流学士文章手，墨水翻腾风雨骤。予来白云访高踪，一间亭子依山秀。两丸日月东西飞，昔日红颜今白首。男儿料理果何事，功名富贵真刍狗。春风驻屐昆崙颠，伸出擎天一双手。罗浮匡庐尽椎碎，南海西江消一口。
廉吏祠
作者：张诩
朝代：明

人生幻化水沤同，来也应空去也空。八百胡椒枉遗臭，一双琴鹤愧清风。香沈南浦无长物，犬鬻东门有固穷。试问岭南名宦几，清天白日得如公。
建德故宅
作者：张诩
朝代：明

百粤山川秀，三城甲第雄。朝元花萼楼，避暑水晶同。罗绮春风下，楼台烟雨中。蛾眉娇欲泣，狐媚语偏工。铜鼓千门沸，金莲彻夜红。笙歌闻院院，云雾隔重重。泡影千年计，繁华一旦空。遂成兵燹地，长动黍离风。人物消应尽，江山夐不穷。昔为虞氏圃，今作梵王宫。有客题诗遍，无人载酒从。西来僧未觌，何处问圆通。
彭泽县谒陶靖节狄梁公祠
作者：张诩
朝代：明

渊明柴桑士，志耻事二姓。梁公居宰辅，回唐于革命。出处若不同，志节日星炳。千载彭泽祠，遗容肃然并。令名卢阜崇，清节鄱水映。
得秉常南安见寄
作者：张诩
朝代：明

和句封来梅岭外，看花人坐草庵前。昔年兄弟今分路，万里风波独泛船。伏枕觉还灯寂寂，伤心秋更雨连连。竿头点检丝纶在，乘月还来钓海天。
忆李子长
作者：张诩
朝代：明

草木欣春至，尘埃向日忙。笙歌闻永夕，风雨忆连床。一味千年药，孤天万里航。白云今已散，何处问行藏。
忠靖王庙
作者：张诩
朝代：明

胡骑如云四面临，髑髅堆里度光阴。江淮千里凭孤障，铁石三人共一心。忠烈特书唐史直，丹青遗庙粤城深。襄阳更比睢阳急，千载人谁嗣德音。
怀圣寺
作者：张诩
朝代：明

夷夏天应共，羊城地独灵。端阳登塔顶，应起望乡情。
怀林见素先生时巡抚江右
作者：张诩
朝代：明

八壶仙人携药囊，囊里多传救世方。盖顶有天开日月，车前无地著风霜。曾闻洛下归司马，又见朝端用李纲。东海渔翁身日远，了无经济得商量。
悟性寺
作者：张诩
朝代：明

寂寂维摩室，萧萧般若台。山僧谈学士，曾此借眠来。
悼君实
作者：张诩
朝代：明

扈跸南奔泊海崖，拍天风浪更何之。托孤三尺鬼神鉴，报国一心天地知。持重犹能怀信玺，颠危永不竖降旗。君臣同葬江鱼腹，百万苍生不尽悲。
慈元殿
作者：张诩
朝代：明

厓山尚说慈元殿，死事多传杨太妃。势力尽消名分在，江山犹是主人非。伤心北骑腥尘满，回首西山日色微。一自沧波沈玉后，贞风人叹古来稀。
慈应寺
作者：张诩
朝代：明

大川东下水茫茫，隔水松篁是上方。烟雨远连沧海外，龙光直射斗牛傍。空中宴坐诸魔灭，天际浮杯一练长。谁把桃花源比并，落红津畔引渔郎。
抱旗山
作者：张诩
朝代：明

南有抱旗山，云雷长闪闪。万古此开张，回风不能捲。
拱北楼
作者：张诩
朝代：明

十州地数广州雄，一上高楼思不穷。顶上有星皆拱北，眼前无水不朝东。四时鼓角晨昏定，是处人烟水陆通。爱杀岭南风土好，满城蕉荔绿阴浓。
按治周公命有司为予筑草亭三间于小西湖之北予峻辞弗获且感且愧纪以是诗
作者：张诩
朝代：明

城西一亩也堪宫，更赏新亭结构雄。乐道清时非戴简，买园古洛又文忠。鹑居岂有离人意，鷇食偏无济世功。目断长江秋色晚，欲从何处送飞鸿。
挽卑牧先生
作者：张诩
朝代：明

南楚此人杰，初官来守滁。救荒无饿莩，广蓄有储胥。借寇恩仍许，思何事不虚。剖符兵甲地，露冕雪霜途。狱断空冤滞，衙居仅釜鱼。便民甘受祸，为国直忘躯。力可排高岳，襟还隘远湖。陶园巾洒落，洛社鬓萧疏。积德缘先世，传家见凤雏。显扬期在此，元凯佐唐虞。
挽罗内翰一峰先生二首
作者：张诩
朝代：明

一峰飞去万山秋，宇宙无根总是浮。何处有人来白马，吾生遗恨失金牛。沙鸥泛泛江天阔，湘水茫茫日夜流。独倚西风频北望，断烟衰草不胜愁。十年仰止清风洞，一夜悲君广趣亭。涕泪纵横如雨注，笑谈那复听风生。洛下有人忧汉室，江潭何事著骚经。夜阑独坐观乾象，东壁今来少一星。
挽罗内翰一峰先生二首·其一
作者：张诩
朝代：明

一峰飞去万山秋，宇宙无根总是浮。何处有人来白马，吾生遗恨失金牛。沙鸥泛泛江天阔，湘水茫茫日夜流。独倚西风频北望，断烟衰草不胜愁。
挽罗内翰一峰先生二首·其二
作者：张诩
朝代：明

十年仰止清风洞，一夜悲君广趣亭。涕泪纵横如雨注，笑谈那复听风生。洛下有人忧汉室，江潭何事著骚经。夜阑独坐观乾象，东壁今来少一星。
挽镇北杨侯
作者：张诩
朝代：明

边徼尽还回纥马，甲光犹射受降城。黄沙大碛春应遍，瀚海阴山月自明。马革功名垂宇宙，麒麟图像任丹青。北天夜夜光摇动，知是明侯大将星。十月胡风浩浩吹，将营星殒北天低。玉鱼何处蒙恩葬，铁骑当年仰抹嘶。万里长城关外设，三边戎马手中提。云仍孙子多枝叶，主上临轩又折圭。
挽镇北杨侯·其一
作者：张诩
朝代：明

边徼尽还回纥马，甲光犹射受降城。黄沙大碛春应遍，瀚海阴山月自明。马革功名垂宇宙，麒麟图像任丹青。北天夜夜光摇动，知是明侯大将星。
挽镇北杨侯·其二
作者：张诩
朝代：明

十月胡风浩浩吹，将营星殒北天低。玉鱼何处蒙恩葬，铁骑当年仰抹嘶。万里长城关外设，三边戎马手中提。云仍孙子多枝叶，主上临轩又折圭。
文溪
作者：张诩
朝代：明

平生依玉树，几疏抗金闺。岭海千年下，文溪配武溪。清风期晚节，种菊作生涯。闻道崔丞相，刚传李探花。
文溪·其一
作者：张诩
朝代：明

平生依玉树，几疏抗金闺。岭海千年下，文溪配武溪。
文溪·其二
作者：张诩
朝代：明

清风期晚节，种菊作生涯。闻道崔丞相，刚传李探花。
方竹
作者：张诩
朝代：明

竹品类寔繁，方竹惟诡异。五十有馀种，戴凯之所志。根将蟠轮方，节以束针比。作舟未为钜，胜箭未为细。何如粤山中，方竹拂云起。四棱一直上，偏颇了不滞。廉隅色难犯，正直心绝忌。思昔我高皇，武楼晚登憩。咨询治道馀，方竹启玉齿。顾问臣詹同，偶获献上位。御手为摩挲，亲洒宸翰记。云汉烂昭回，天葩构甚缔。遂令植竹微，居然成伟器。裁为七尺筇，灵寿未足拟。高皇弃群臣，记藏天府秘。四海罔攸传，空馀词臣识。物遇亦有时，端为方竹喟。
昆崙山
作者：张诩
朝代：明

名山独推昆崙尊，此山何缘名昆崙。层峦叠巘杳神境，桃花流水通仙源。天路险绝樵采稀，时有好事来攀援。一怀仙李辄迷路，灵踪变幻不可言。
春日
作者：张诩
朝代：明

绿归溪水腻，红入路花明。约伴采芳去，依山徐步行。真境诗堪画，愁城酒可倾。寻僧知寺远，云外断钟声。
景泰寺
作者：张诩
朝代：明

胜处不在远，云峰载酒过。呼鸾笑刘鋹，避暑说秦佗。涧水调金石，山花卖绮罗。底须行世路，世路但风波。
景泰山
作者：张诩
朝代：明

七仙同坐一山中，镜履如今梦亦空。芳草欲寻忠简迹，白云遥指梵王宫。花开不省经年别，人到惟闻隔岭钟。问讯蒲庵也归寂，茶烟空绕佛灯红。
月华寺
作者：张诩
朝代：明

连海幽人此系舟，百年身世顿忘忧。辞兼楚客无双技，诗压唐人第一流。古博山川看似画，月华风景淡于秋。翻低四皓商颜里，一局残棋着未休。
月夕独酌二首
作者：张诩
朝代：明

近来天地少闲人，偶此倾杯对月真。啼鸟未知秋过半，落花犹错认残春。风来松涧长丝竹，月丽山花尽绮罗。秋酿一瓢歌又舞，争教老子不婆娑。
月夕独酌二首·其一
作者：张诩
朝代：明

近来天地少闲人，偶此倾杯对月真。啼鸟未知秋过半，落花犹错认残春。
月夕独酌二首·其二
作者：张诩
朝代：明

风来松涧长丝竹，月丽山花尽绮罗。秋酿一瓢歌又舞，争教老子不婆娑。
月溪寺
作者：张诩
朝代：明

月溪何许访禅和，听得云中第一歌。白玉黄金千佛寺，清风明月一头陀。
朝汉台
作者：张诩
朝代：明

众星拱北知天道，万水朝宗识地灵。朝汉有台当混一，岂缘高帝事穷兵。
木犀花下怀石翁先生
作者：张诩
朝代：明

木犀香透越山云，记得根从海上分。恨杀西风夜来恶，一枝摧处正愁君。
杨公祠
作者：张诩
朝代：明

干戈四起际，保障此孤城。日出氛埃净，春回草木荣。群凶如瓦解，大难逐潮平。未及收功日，辕门遽陨星。公昔维藩日，齐民有二天。一心思活脱，两手救颠连。节钺临危至，恩威到处宣。粤人怀旧德，香火至今虔。
杨公祠·其一
作者：张诩
朝代：明

干戈四起际，保障此孤城。日出氛埃净，春回草木荣。群凶如瓦解，大难逐潮平。未及收功日，辕门遽陨星。
杨公祠·其二
作者：张诩
朝代：明

公昔维藩日，齐民有二天。一心思活脱，两手救颠连。节钺临危至，恩威到处宣。粤人怀旧德，香火至今虔。
杨太后陵
作者：张诩
朝代：明

三年浮黑洋，万里辞黄屋。辛勤何所为，赵氏一块肉。一朝赴沧溟，埋玉厓山麓。风涛夜半声，宛若佳人哭。
杯渡山
作者：张诩
朝代：明

海风高，海水怒，海水茫茫一杯渡。荆棘丛生虎豹丘，跏趺之处景遂幽。我亦有杯异于是，先天而生后天死。十洲三岛生中生，五湖四海起处起。君不见人言一苇曾渡江，莲舟之说俱荒唐。
松坡
作者：张诩
朝代：明

千红万紫外，爱此一坡松。远意溪斜绕，深心雾半笼。长为居士抚，不辱大夫封。一枕峣然在，云来便失踪。
柬方文选二首
作者：张诩
朝代：明

文园初谢病，信息已西湖。丹熟朱明久，渔歌碧海孤。清容思未睹，远札意先孚。回首江山暮，峥嵘岁近除。伯安虽后出，英气盖东南。未遂荆州识，先惊景略谈。神交自古有，梦想只今耽。他日逢君问，何如昔澹庵。
柬方文选二首·其一
作者：张诩
朝代：明

文园初谢病，信息已西湖。丹熟朱明久，渔歌碧海孤。清容思未睹，远札意先孚。回首江山暮，峥嵘岁近除。
柬方文选二首·其二
作者：张诩
朝代：明

伯安虽后出，英气盖东南。未遂荆州识，先惊景略谈。神交自古有，梦想只今耽。他日逢君问，何如昔澹庵。
桃洞
作者：张诩
朝代：明

隔洞杳长津，桃花岁岁新。时时觌毛女，怕是避秦人。
桃竹杖
作者：张诩
朝代：明

生平稍就杜少陵，今日携来羡门子。化作茅龙天上骑，膏火人间安用此。
桥梁文溪桥
作者：张诩
朝代：明

丝管纷纷日欲斜，隔溪烟火万人家。红桥绿水依然是，不见当年李探花。
榴花下与柱史三峰立谈感而偶成
作者：张诩
朝代：明

石榴花下立清阴，人世劳劳慨古今。三尺龙唇千古调，岂期衰朽遇知音。
次韵丘长史同年
作者：张诩
朝代：明

江城风雨战残秋，万事人间叹谬悠。随意渔竿温钓石，何人羌笛弄江楼。千篇击壤诗陶性，三斗柴桑酒破愁。却忆旅亭丘长史，客怀乡思满归舟。
次韵九日写怀
作者：张诩
朝代：明

仙轺一去何时回，又见篱边菊半开。未举重阳一杯酒，悲风断续自天来。
次韵写兴呈骆明府
作者：张诩
朝代：明

白屋寒生俨雪飞，江城春半未班师。谁知衰病悬车日，目击干戈遍地时。唐肆不来千里马，甘泉犹奏九茎芝。使君小试调元手，两袖春风放莫迟。
次韵周侍御见梅三首
作者：张诩
朝代：明

一株香带雨，千古为谁留。冷蕊空铺径，疏枝半映湫。羞同春色竞，直许岁寒酬。莫道罗浮远，罗浮隔一洲。乘除自天意，消息个中占。万草凋零后，一株霜雪严。逢人聊折寄，调鼎遽容添。欲向成都卜，君平适下帘。数点庖羲画，根枝体用周。未舒佳实在，忽放异香浮。世界梨花梦，人心粉蝶谋。回头尔孤凤，百卉鸟啁啾。
次韵周侍御见梅三首·其一
作者：张诩
朝代：明

一株香带雨，千古为谁留。冷蕊空铺径，疏枝半映湫。羞同春色竞，直许岁寒酬。莫道罗浮远，罗浮隔一洲。
次韵周侍御见梅三首·其三
作者：张诩
朝代：明

数点庖羲画，根枝体用周。未舒佳实在，忽放异香浮。世界梨花梦，人心粉蝶谋。回头尔孤凤，百卉鸟啁啾。
次韵周侍御见梅三首·其二
作者：张诩
朝代：明

乘除自天意，消息个中占。万草凋零后，一株霜雪严。逢人聊折寄，调鼎遽容添。欲向成都卜，君平适下帘。
次韵寄湛民泽
作者：张诩
朝代：明

一月将迎绝，山斋梦尽清。又何消著意，更复去逃名。寂静元无得，圆融此有成。斯言舍君外，未欲向人倾。
次韵怀公覆
作者：张诩
朝代：明

肯将英妙伴虚名，相对湖亭一榻清。稍带醉容非恶客，绝无尘地是蓬瀛。贫交半逐春云散，钓舫空萦夜月明。蚤晚朱陵吾放步，问君还许共西行。
次韵怀陈以道台守
作者：张诩
朝代：明

弦绝琴韬怜伯牙，满江风雨任横斜。岁寒后有松筠操，春思先舒桃李花。南粤山川朱鸟下，东庄风景白云遮。行藏勘破浮烟耳，自古侯门隐卖瓜。
次韵方选部叔贤赠别
作者：张诩
朝代：明

世臣分敢比山林，颜乐于今久绎寻。随柳傍花如有意，行云流水却无心。小西湖畔波涛杳，宴乐亭前竹木森。未到朱陵天广大，休将意见测高深。
次韵曹太守海珠寺
作者：张诩
朝代：明

中间一座岿禅宫，四面如山浪拍空。云影不遮仙树碧，波光长映佛灯红。依稀蓬皛移尘外，绰约金山在眼中。阅盖兴亡知几代，谁能回首问苍穹。
次韵李子长赠别
作者：张诩
朝代：明

一入朱明古洞天，不将白发计流年。歌残溟海千波月，坐破罗浮万岫烟。老矣图书飞鸟外，依然风月钓台前。明年记取班荆处，春雨桃花锦一川。
次韵杨京兆子山赠别
作者：张诩
朝代：明

瞻阙留都更谒陵，一朝趋命岂无名。头颅六十丹心在，客路三千白发明。短疏血诚天可扣，暮年诗社事堪成。赠言惭愧杨京兆，知我曾无一念生。
次韵欧元圭二首
作者：张诩
朝代：明

如许清才属妙龄，眼中皂白自分明。一囊风雅包长吉，满纸云烟扫率更。既把凤歌非楚隐，肯将蚓操是于陵。南游再得真州诀，管使成功似折莛。东篱采菊制颓龄，忽见南山眼自清。山水高深怀古调，云衣苍白任流形。病躯垂老依衡岳，血泪无缘洒孝陵。柱把贱名污圣德，自知孱力不胜莛。
次韵欧元圭二首·其一
作者：张诩
朝代：明

如许清才属妙龄，眼中皂白自分明。一囊风雅包长吉，满纸云烟扫率更。既把凤歌非楚隐，肯将蚓操是于陵。南游再得真州诀，管使成功似折莛。
次韵欧元圭二首·其二
作者：张诩
朝代：明

东篱采菊制颓龄，忽见南山眼自清。山水高深怀古调，云衣苍白任流形。病躯垂老依衡岳，血泪无缘洒孝陵。柱把贱名污圣德，自知孱力不胜莛。
次韵江宪副九日写怀
作者：张诩
朝代：明

取乐荒园便有馀，龙山何必事崎岖。菊花酿喜今秋早，诗社人誇去岁无。万古乾坤都只寄，浮生富贵竟何须。试将面目西湖照，已有秋霜点鬓须。
次韵答刘瑞葵见寄
作者：张诩
朝代：明

潇飒颠毛任雪侵，八溟波杳笛声沈。秋临钓舫连阴雨，目断浮云怅古今。隔郡远劳诗见寄，别君长是梦相寻。潮阳东望不知处，慢把衷情托素琴。
次韵答柳汝澜
作者：张诩
朝代：明

亲遇金华老牧羊，囊收六合一毫芒。何时再入西湖路，对榻张灯话武昌。
次韵答江桂轩宪副见示四首
作者：张诩
朝代：明

洞门秋冷日如年，我与烟花了宿缘。尽日乌啼秋雨里，榴花笑伴石床眠。秋光荡漾此无涯，花既婆娑鸟亦嗟。茅屋松林映秋水，石门何谢鹿门家。病枕焉知世上年，烟花钓艇是随缘。西风捲尽南窗雨，明月千峰中酒眠。烟波咫尺便天涯，阆苑人间莫浪嗟。芳草出门伤客路，东风游子未辞家。
次韵答江桂轩宪副见示四首·其一
作者：张诩
朝代：明

洞门秋冷日如年，我与烟花了宿缘。尽日乌啼秋雨里，榴花笑伴石床眠。
次韵答江桂轩宪副见示四首·其三
作者：张诩
朝代：明

病枕焉知世上年，烟花钓艇是随缘。西风捲尽南窗雨，明月千峰中酒眠。
次韵答江桂轩宪副见示四首·其二
作者：张诩
朝代：明

秋光荡漾此无涯，花既婆娑鸟亦嗟。茅屋松林映秋水，石门何谢鹿门家。
次韵答江桂轩宪副见示四首·其四
作者：张诩
朝代：明

烟波咫尺便天涯，阆苑人间莫浪嗟。芳草出门伤客路，东风游子未辞家。
次韵答王监司叔毅
作者：张诩
朝代：明

朱明古洞我閒居，窃似当年葛令庐。丹到九还无可炼，眼空六籍有何书。老便华岭千寻枕，病怯公孙万里车。咫尺行台不相见，笑将信息付江鱼。
次韵答陈悦之见示二首
作者：张诩
朝代：明

旧约秋眠月一窝，荷衣风弄影婆娑。有金不买西湖醉，风月其如良夜何。谩说秋光处处同，眼前烟水得随公。醉来共把君山笛，吹入洞庭秋月中。
次韵答陈悦之见示二首·其一
作者：张诩
朝代：明

旧约秋眠月一窝，荷衣风弄影婆娑。有金不买西湖醉，风月其如良夜何。
次韵答陈悦之见示二首·其二
作者：张诩
朝代：明

谩说秋光处处同，眼前烟水得随公。醉来共把君山笛，吹入洞庭秋月中。
次韵翟宪副登粤秀山
作者：张诩
朝代：明

昔人当此歌还舞，那知今作禅林幽。因山筑台几十仞，绮罗烂熳青云头。伯图一逐春云散，建节衮衮来诸侯。兴公每作长往意，安石或蕴苍生谋。白云悠悠自来去，高风一堕三千秋。梵王宫殿半风雨，中间擅越谁继修。兴废百年如走马，光阴多少逐东流。争似仙境不在远，往往泛海寻丹丘。只如此山在城郭，上有仙迹下龙湫。风月连床禅味淡，松风一径翠烟浮。我家此去才咫尺，瘦藤扶病每冥搜。观迹虽同鹿门隐，壮心犹抱魏阙忧。姑苏瞿公真磊落，一掬和气春云浮。法星几载照南粤，硕德宜作济川舟。居官只饮广州水，寻幽还慕远公俦。伤心烽火频年起，四望茫茫郭垒稠。斯民凋瘵若大旱，碧天怅望云油油。昔人论治亦可畏，廉耻道丧此其尤。履霜为戒贵在早，未及风雨宜绸缪。但于一念在经济，浮云富贵非所求。浩歌长赋岂不能，肩舆或可陪鸣驺。一榻在公知不少，高谊愧我非周球。
次韵陈台州赠别
作者：张诩
朝代：明

乡曲于君长十年，一回相见一忻然。停云屡入官舟梦，得句频教岭雁传。珠海曩时怀载月，银台今日愧徵贤。乞骸会有归来日，四百峰峦一括全。
残雨
作者：张诩
朝代：明

残雨积空林，林间绝鸟吟。水烟迷树晚，渔响落江深。此路少人问，公家何处寻。酒醒凭竹椅，漏转夜沉沉。
江城梅花引·答内
作者：张诩
朝代：明
体裁：词

小楼日日数征帆。忆江南。望江南。帘外垂杨，帘里曲阑干。清晓起来帘下坐，揽明镜，拭红绵。梳绿鬟。绿鬟绿鬟菩萨蛮。花懒簪。泪暗弹。画也画也画不就，曲曲青山。换了罗衣，若个念春寒。传语而今归计稳，打双桨，到门前。三月三。
江门三首
作者：张诩
朝代：明

天接潮头来舫白，云横水口映蓑明。一条正路黄云里，千丈盘空紫气生。风光错认桃花源，烟树上有舂陵村。瑞雪频年飞百粤，德星白日照江门。世上自有郭璞眼，江门水作龙门看。春风几见童冠游，千古还闻川上叹。
江门三首·其一
作者：张诩
朝代：明

天接潮头来舫白，云横水口映蓑明。一条正路黄云里，千丈盘空紫气生。
江门三首·其三
作者：张诩
朝代：明

世上自有郭璞眼，江门水作龙门看。春风几见童冠游，千古还闻川上叹。
江门三首·其二
作者：张诩
朝代：明

风光错认桃花源，烟树上有舂陵村。瑞雪频年飞百粤，德星白日照江门。
沈犀潭
作者：张诩
朝代：明

金锁有馀光，傍观羡一饱。何以沈此潭，异兽圣不宝。
沉香浦
作者：张诩
朝代：明

天地有终穷，四大良假借。借问世间人，谁是长年者。而况身外物，但积岂不化。珠玑等苓通，金璧齐土苴。何物沉香微，一一令捐舍。惟馀沉香浦，清风千古射。
泉石帘泉
作者：张诩
朝代：明

白云绝顶有飞瀑，大珠小珠落万斛。初疑银河泻九天，又如环佩归仙躅。毛发森然不敢留，稍下百步金石幽。如将白练为帘箔，高挂清虚之殿头。定是天孙为纺绩，唤取鲛梭方织得。风来不卷月不钩，世不收拾垂百尺。我来手弄潺湲处，青天白日惊风雨。何当饱嚼九节蒲，捲帘飞挟蓬莱去。
法性寺
作者：张诩
朝代：明

碧眼少林专面壁，西来意旨本无传。翩翩只履西归去，留下桃花备问禅。
波罗蜜果
作者：张诩
朝代：明

南海庙前波罗蜜，灵根元自西域持。扶疏耸拔如青盖，结为硕果何累累。金刀剖之索蜜渍，一片入口沉痾离。我闻楚王渡江得萍实，剖而食之甜如蜜。当初不是儿童谣，孔子纵圣焉能识。波罗虽珍谁汝嘉，年年结果不开花。想当移来天上槎，曾否见识于张华。波罗蜜，波罗蜜，伊谁作贡献皇家。
泰和舟中值中秋节与友人玩月
作者：张诩
朝代：明

潦倒江湖百不能，逢君殊觉喜怀增。停舟共赏中秋月，促席高烧两夜灯。国士低回心耿耿，客途跋涉鬓星星。明朝又作澄江别，快阁无心拟一登。
泰和舟中怀罗道源少参
作者：张诩
朝代：明

舟泊临江喜再逢，联舟相送过邻封。百年友道诗篇里，千里乡情酒盏中。满腹经纶缘此见，一腔春意为谁浓。无因写得相思句，尺牍秋风寄便鸿。
洗耳亭
作者：张诩
朝代：明

楚汉纷争兮，四海割据。上无尧德兮，畴识巢父。
洸口二首
作者：张诩
朝代：明

洸口水流秋复春，禹馀宫迹久封尘。不知当日为心膂，门里人还门外人。昔年洸口一鸱夷，影响千秋迹不移。南去北来无了日，水光山色有馀悲。
洸口二首·其一
作者：张诩
朝代：明

洸口水流秋复春，禹馀宫迹久封尘。不知当日为心膂，门里人还门外人。
洸口二首·其二
作者：张诩
朝代：明

昔年洸口一鸱夷，影响千秋迹不移。南去北来无了日，水光山色有馀悲。
浮丘山
作者：张诩
朝代：明

我闻罗山朱明失门户，浮丘丈人作杯渡。浮来一住三千年，至今灵踪尚俨然。葛洪丹灶在何许，归来白石试烂煮。赤松未来款洞门，学士诗坛今尚存。自从学士归天府，人物空然一环堵。我来缅想真仙风，欲拉幽人辟旧踪。载酒张琴时一至，高歌击碎铁如意。
浴日亭
作者：张诩
朝代：明

赤日初出扶胥口，长风为扫黄木湾。试问渔翁钓南海，何如孔子登东山。已有佳山藏白首，岂无大药驻红颜。亭前撞著纯阳子，指点蓬莱水月间。
海珠寺
作者：张诩
朝代：明

中流砥柱差堪拟，沧海遗珠亦浪猜。隐约龙宫开栋宇，分明弱水限蓬莱。诗人错咏金山寺，佛子惟登般若台。来往莫愁风浪恶，禅林自有渡僧杯。
湖亭与翁山对酌
作者：张诩
朝代：明

栖迟不必华山巅，酿熟磁杯与客传。半饷剧谈花坞日，两人深坐竹林烟。此生聚散浮云耳，举世升沉春梦然。一醉忘情君便得，不须回首问苍天。
湛内翰将行怅然有感兼怀阳明子
作者：张诩
朝代：明

细雨寒江此送君，相思时复到河汾。凭君传语阳明子，我正扶衰候岭云。
滴水岩二首·其一
作者：张诩
朝代：明

玉舄仙人何处归，月明鹤驭见依稀。菖蒲涧底笙簧奏，滴水岩头练帨飞。
滴水岩二首·其二
作者：张诩
朝代：明

落落遗经是补，茫茫坠绪须寻。沧波起于涓滴，万化生乎一心。
漏泽园
作者：张诩
朝代：明

白骨已成尘，游魂散归寂。不似古战场，风雨声啾唧。
濯缨堂
作者：张诩
朝代：明

吾闻古君子，无入不自得。身穷道不穷，兹理甚不惑。双溪本沧浪，魏公亦孺子。有歌人不闻，时无圣人耳。
灵化寺
作者：张诩
朝代：明

休咎禅师乃至人，镇海将军本神道。至人神道却大争，咨尔修行胡草草。
灵钟
作者：张诩
朝代：明

实气动光怪，往往渔人见。好把飞来钟，挂在飞来殿。
燕喜亭
作者：张诩
朝代：明

连山苍苍，湟水东之。之公之谪，委蛇委蛇。陟彼高原，乃夷乃披。有亭岿然，韩愈作碑。天子在御，公遄来归。智谋仁居，天朝羽仪。世远人亡，名流燕喜。文光万丈，照耀天地。
玉台寺
作者：张诩
朝代：明

天地无情岁月磨，玉台寺里玉台歌。玉台不是函关地，颇怪朝来紫气多。
玉液池
作者：张诩
朝代：明

五月五日彩队出，宫娥粉黛争盛饰。龙舟竞渡玉液池，君王沈醉连日夕。淡荡春风花草香，黄鹂恰恰啼萧墙。当时歌舞游人乐，今日荒苔管夕阳。
甘溪
作者：张诩
朝代：明

海滨多斥卤，此水独称真。泉脉应通海，清甘故可人。几回陵谷变，转瞬古今陈。当时歌舞地，极目但寒蓁。
番人冢
作者：张诩
朝代：明

华夷一大限，生死一大梦。时遇耦耕人，指点番人冢。
番塔
作者：张诩
朝代：明

孤标信拔地，紫盖欲插天。初疑是铁笔，细看如金莲。八风吹不动，四海名相传。不是番人塔，虚空有圣贤。
番山
作者：张诩
朝代：明

朝元宫里秋风早，清海楼头夜月还。兴废百年如走马，番山多错认禺山。
白云寺
作者：张诩
朝代：明

白云深处款禅关，占尽人间第一闲。都道白云堪作雨，白云依旧罩青山。我有白云九龙水，一滴自济还兼济。珍重浮丘过我门，九龙遥指冲虚际。
白云寺·其一
作者：张诩
朝代：明

白云深处款禅关，占尽人间第一闲。都道白云堪作雨，白云依旧罩青山。
白云寺·其二
作者：张诩
朝代：明

我有白云九龙水，一滴自济还兼济。珍重浮丘过我门，九龙遥指冲虚际。
白云山
作者：张诩
朝代：明

白云山势如龙虎，更比匡庐得天趣。洪崖浮丘杳无踪，琼台丹室如可睹。禹粮处处得充饥，尧韭茎茎资大补。九龙之泉自天飞，声落长江振闽楚。鹤舒之台高入云，安期白日升天去。涧底惟留九节蒲，欲寻仙躅知何处。刘鋹取道命呼鸾，秦佗筑宫来避暑。百年富贵安在哉，惟见岩头红槿树。梵王宫殿九天开，千叠万叠烟霞阻。僧到惟闻隔岭钟，云深每失来时路。两山居士天挺豪，第一名书摹礼部。山僧见之欲绝倒，建亭刻石绝险所。此山岭南信第一，佳名不愧大士取。君不见兴高不在升华嵩，东山一登应小鲁。
白鹇歌
作者：张诩
朝代：明

君不见泸南秦吉了，饿死不首蛮夷丘。又不见唐家孙供奉，奋跳欲断朱三喉。嗟尔白鹇急主难，委质翻配三忠俦。忆昔海黄雾四塞，天狗如雷堕东北。三辰鏖战日无辉，伏尸百里海尽赤。六军披靡可奈何，云从飞龙赴碧波。白鹇笼中起踯躅，恨不握剑挥长戈。剑欲截断参政首，戈欲钃绝宣尉脰。请回飞龙驾云车，直抵中原挥一帚。皇天不祚赵孤儿，白日不照吾心悲。耸身直翅轻一踯，竟与金笼饱鲸鲵。乌乎白鹇乃羽族，报主之义何其笃。如何厕中拉胁奴，禽兽之心人面目。太仓饱士多如林，算来何如豢此禽。羽衣缟裳夺霜雪，忠肝义胆鸾凤音。只今茫茫海天角，魂逐三忠戏冥漠。千秋化作精卫翔，悲鸣直待沧溟涸。
白龙池二首
作者：张诩
朝代：明

白龙池上水，滴滴中商霖。何故无人识，祇缘云雾深。黄云失白昼，紫气腾虚空。樵苏争敢近，潭底有潜龙。
白龙池二首·其一
作者：张诩
朝代：明

白龙池上水，滴滴中商霖。何故无人识，祇缘云雾深。
白龙池二首·其二
作者：张诩
朝代：明

黄云失白昼，紫气腾虚空。樵苏争敢近，潭底有潜龙。
百可亭
作者：张诩
朝代：明

咬得菜根方百可，养心寡欲老偏宜。拔葵世想公仪子，鬻犬谁非吴隐之。
相思桥
作者：张诩
朝代：明

记得登陴谕贼时，至今草木感恩私。恨杀桥成人已去，相思如对岘山碑。
督学先生粹夫枉顾话旧偶成
作者：张诩
朝代：明

杏园同作探花游，一隔云泥三十秋。谁在桐江扶汉鼎，公亲琐闼侍宸旒。明珠南海无遗憾，谏草先朝可尽收。休叹颓波难复挽，直凭底柱屹中流。
石门
作者：张诩
朝代：明

岭南石门如剑门，江水中流万马奔。中有长蛇与封豸，瘴烟白日常如昏。楼船将军拥兵下，沧溟直欲一口吞。大破石门收百粤，英风凛凛今如存。扁舟石门闲访古，山青水白好人村。禅扉次第连云起，幽阒不闻人世諠。雨过山头翻石燕，风来水面拜江豚。两岸桃花烂如锦，行人都道武陵源。
石鼓山
作者：张诩
朝代：明

石鼓山，石鼓形。石鼓一朝响，处处起刀兵。相传卢循来，石鼓曾一鸣。只今盲风怪雨夕，草木尽作人马声。疑是金华牧羊儿，叱吒此物岭海行。又疑女娲补天剩，翻教下土为石精。大似会稽城门上，空天白日雷霆惊。方今圣天子，四海歌太平。我欲碎其鼓，沈沧溟。布阳和，鞭风霆，倒挽银河洗甲兵。
石龟
作者：张诩
朝代：明

石龟来何许，立社尸而祝。燥湿兆雨蜴，不假巫咸卜。
碧虚观
作者：张诩
朝代：明

碧云锁断此青山，遥望琳宫杳霭间。青牛过去遗道德，黄鹤飞来问大还。却笑捕风遗玉舄，何如束帛走商山。今人点检前人事，依旧邯郸梦未阑。
祖庙
作者：张诩
朝代：明

吾闻北方号玄武，乃是斗虚七宿神。胡为人形而被发，还以避讳晚易真。足蹑龟蛇手握剑，身被绛衣垂大绅。至今佛山有庙食，为民禦患曾呈身。吁嗟吾民好为幻，讲礼之官失讨论。鬼神情状先已昧，威灵显贶从何申。
祠庙南海庙
作者：张诩
朝代：明

江湖信有沧溟大，天地长留此庙新。一代碑文韩愈古，千年封号本朝真。波罗影外迎初祖，铜鼓声中格远人。十雨五风神是主，愿昭灵贶答皇仁。
禺山
作者：张诩
朝代：明

眼中不见沈香台，谁启圣人燕居户。鼓瑟鸣琴玉几前，一回一点春风下。
离宫
作者：张诩
朝代：明

徐福楼船不见还，茂陵松柏亦摧残。区区恩赦何为者，也向离宫学炼丹。
秋日同杨别驾西郭访崔自仙宅
作者：张诩
朝代：明

四野秋风两袖飘，沿溪问处未辞遥。年光已换十馀度，依旧柴门锁石桥。
秋日有感
作者：张诩
朝代：明

满天风雨倦登楼，独引黄花酒一瓯。壮岁妄希颜氏乐，衰龄深抱杞人忧。风云空想千年会，山水聊为半日游。手把一编谁领略，万松阴下坐科头。
秋江
作者：张诩
朝代：明

烟水西湖身日远，风云北阙梦长牵。木兰旧种千馀树，刳作秋江小渡船。
立秋节舟至安庆
作者：张诩
朝代：明

人过舒城感立秋，金风四起大江流。廿年东海持孤钓，一旦南都赋远游。渐觉薄寒生客袂，直凭清酤解离忧。衰迟跋涉那能惜，汪濊君恩特此酬。
端阳日答杨舜臣见示怀仙十咏
作者：张诩
朝代：明

沈酣蒲酒世纷纷，十咏怀仙闻不闻。即欲与君携笛去，月明吹尽铁桥云。
笔授轩
作者：张诩
朝代：明

白马驮经来洛阳，楞严笔授此何乡。从此法流东土遍，曹溪一水入云长。孔颜之后又朱程，万古斯文此日星。麟笔几人传不错，较成蝌蚪未亡经。
笔授轩·其一
作者：张诩
朝代：明

白马驮经来洛阳，楞严笔授此何乡。从此法流东土遍，曹溪一水入云长。
笔授轩·其二
作者：张诩
朝代：明

孔颜之后又朱程，万古斯文此日星。麟笔几人传不错，较成蝌蚪未亡经。
答刘内翰见寄
作者：张诩
朝代：明

万事足无梦，一身轻亦誇。醉狂扶杖起，细数上篱花。
答廷雅明府
作者：张诩
朝代：明

海康为令倦逢迎，旅泊东南岁十更。毛遂终然看脱颖，横渠元亦好谈兵。故山旧隐图中见，去路新秋马首生。想得留侯心事了，当年黄石是朱明。
答新安吴德夫见寄
作者：张诩
朝代：明

枉把浮生叹不辰，眼中草木又逢春。君臣分在知蝼蚁，贤圣生来即凤麟。知己世难逢鲍叔，高情今复见汪伦。白头感慨终何极，漫尔狂歌和郢人。
答陈廷举见寄
作者：张诩
朝代：明

凭谁秋问讯，近况定如何。花下思君切，吟边苦雨多。打乖非邵子，真一且东坡。何日重携手，同听渔父歌。
粤江四首
作者：张诩
朝代：明

长江东下浪如山，阅尽人间几兴废。萧寺门前水更深，碧波半是离人泪。风来不作瞿塘险，日照还同江汉清。天堑了无南北限，扁舟一任东西行。四海五湖通地脉，千秋万岁绕仙城。无波不是朝宗意，有浪应非滟滪声。十年不上黄金台，浩思临风不易裁。无情也笑长江水，南北年年送往来。
粤江四首·其一
作者：张诩
朝代：明

长江东下浪如山，阅尽人间几兴废。萧寺门前水更深，碧波半是离人泪。
粤江四首·其三
作者：张诩
朝代：明

四海五湖通地脉，千秋万岁绕仙城。无波不是朝宗意，有浪应非滟滪声。
粤江四首·其二
作者：张诩
朝代：明

风来不作瞿塘险，日照还同江汉清。天堑了无南北限，扁舟一任东西行。
粤江四首·其四
作者：张诩
朝代：明

十年不上黄金台，浩思临风不易裁。无情也笑长江水，南北年年送往来。
粤秀山
作者：张诩
朝代：明

忆昔越王歌舞台，千树万树荔花开，朝汉年年到此来。又忆南汉呼鸾道，千姝万妓颜色好，乾和殿上秋风早。兴废百年东逝水，青春不留君奈何，梵王宫殿今嵯峨。观音阁上凉如水，俯视人寰小如蚁，富贵浮云何足睨。
经彭烈女墓有感
作者：张诩
朝代：明

玉颜一去无消息，玉骨空埋野土坡。谁为题名称烈女，至今馀韵感人多。
罗浮别董东湖
作者：张诩
朝代：明

凭高一望出氛埃，多少江山眼底开。宇宙无穷双目短，不知何处是天台。
罗浮山
作者：张诩
朝代：明

罗浮山本蓬莱山，乃大洞天十之一。山高三千六百丈，三百里周遭始毕。璇房瑶室七十二，四百乱峰蔽云日。峰之奇者号飞云，六月冰天股战慄。更有神仙八大洞，绝无人地天勿密。洞之幽者勾曲通，神行妙运速不疾。雷霆车马日夜喧，风吹不断练千匹。天台雁荡徒称雄，十洲三岛差彷佛。石楼突兀列西东，俯视群山如虮虱。登望沧海一杯泓，尘缘捐尽心如失。两山相接中截然，石磴萦纡盘诘诎。杳然铁桥流水幽，虹桥石桥远不及。烟云惨淡非人寰，樵苏路绝无跻攀。凡襟俗眼争得近，仙翁剑客稍往还。苍松古桧如云雾，石上红泉响潺湲。竹符丹灶在何许，紫鸾玄鹤空中抟。梵宇琳宫相隐约，梅花村落桃源宽。酒国长春信有之，潮田恶岁不相干。子西脚板刚一到，邯郸枕上梦初阑。仲素高栖在昔日，结庐胜处宁求安。静观了了环中趣，未发能将气象看。此是延平单传旨，纷纷影响何足观。乃知名山大道本不远，了非出世非世间。
老人松
作者：张诩
朝代：明

老人几千岁，形骸如蛰龙。宁为樵斧斲，不受秦皇封。
至日怀吉夫侍御
作者：张诩
朝代：明

尽日蒙头岩户扃，停云何处最关情。坐忘自觉元和复，梦破谁知宠辱惊。短榻风连南岳秀，长筇月漾粤江清。何时载酒偿前约，看竹亭修近落成。
至虔州会故人蒋中丞诚之先生
作者：张诩
朝代：明

一别中丞二十秋，朋簪今喜盖虔州。西江开府逢新政，南海攀辕忆旧游。宦辙萍蓬浑莫定，斯文胶漆素相投。乞骸会有重来日，准许江山半饷留。
舍利子
作者：张诩
朝代：明

妙明属本来，舍利竟何物。功过了不知，终然是枯骨。
舟经吉水读玉屑集有怀罗廷评惟升
作者：张诩
朝代：明

短楫秋风不暂停，未从江海叹飘零。柬传吉水罗评事，诗咏金川练子宁。挂笏看山吟甫就，倚蓬扪虱酒初醒。鹑衣未补寒先透，旅况凄凉祇自怜。
花田
作者：张诩
朝代：明

玉貌赛杨妃，专宫宠特奇。生憎脂粉涴，不分月明欺。金屋人何在，素馨名独垂。娇羞如可貌，得似在宫时。
苍厓为侍御周襄虞先生题
作者：张诩
朝代：明

一厓高控浙东西，上柱苍苍下映溪。秋色迥连沧海阔，晚晴偏觉万山低。擎天终古何由壤，拔地无阶岂易跻。我欲振衣酬仰止，钱塘烟水搒舟迷。
茉莉
作者：张诩
朝代：明

茉莉穷花品，应居第一评。色如西子白，香赛马牙清。艳骨元仙种，冰肌讶日精。铅华尽捐弃，朴素得轻盈。望断金闺曙，魂迷蛱蝶轻。鸟来应代语，风动只含情。当暑丽如妓，佳人摘满籯。插头无限好，薰茗有馀馨。性亦能蠲忿，功兼助养生。自怜生远海，徒只播芳名。青锦何人赋，绯桃浪子称。猗兰从入操，绝意慕浮荣。
荔枝
作者：张诩
朝代：明
体裁：诗

火龙精幻出金丹，大如鸡卵小粉团。色如十八学士醉后颜，味比细柳将军烈不酸。佳名别号十七种，五月凉风满树殷。美人素手一擘破，恰如水晶落金盘。翻思一骑红尘里，七日涪州来禁地。杨妃半醉沉香亭，粲然一笑启玉齿。梁侯称柿张公梨，世间百果安及之。珍羞不及宗庙荐，至味徒为凡口滋。卢橘杨梅三舍避，妖桃郁李翻见弃。根移瀛海岂侧生，种向炎荒非得地。九龄一赋倡绝和，从此芳名遐迩播。子瞻平生知味人，南来日啖三百颗。贤才遭际自有时，请看岭南荔枝果。
药洲
作者：张诩
朝代：明

洲上风吹百药香，洲前流水一溪长。金花显迹平湖出，刘鋹归朝九曜荒。白雪黄芽非世药，填离取坎却真方。紫阳未出玄关闭，谁把参同叩魏阳。
菊坡亭
作者：张诩
朝代：明

菊湖之上菊坡亭，西望罗浮万仞青。到处事功唐李泌，暮年风节汉严陵。
菩提树
作者：张诩
朝代：明

紫盖纷天花，琼枝沾法雨。如穷真实际，菩提也无树。
董正墓
作者：张诩
朝代：明

重岗如抱岳如蹲，碧水春风野外昏。不睹琼林依玉树，闲看游骑猎平原。东风近墓吹芳芷，夹道疏槐出老根。无限别魂招不得，断云含雨入孤村。
蒲涧寺
作者：张诩
朝代：明

古刹白云颠，人从树杪穿。江山真在眼，栋宇不知年。塔影连沧海，泉声彻九天。红尘飞不到，谁别少林禅。
虎头岩
作者：张诩
朝代：明

刚被海风吹老，惯逢野火不烧。渔父问名海口，南人错认班超。
西樵山
作者：张诩
朝代：明

高哉西樵山，足以抗天柱。龙自曹幕来，虎踞金瓯屿。蜿蜒百里馀，登者尽伛偻。树作老龙吟，水溜灵禽语。怪石肖人形，壁立险绝所。萦纡入山腰，一望田膴膴。山居数百家，环堵桑竹树。鸡鸣日过中，粤歌闻相杵。维时秋七月，黄云遍田墅。抚缶歌丰年，沿村杀鸡黍。彷佛桃源人，花木记寒暑。山回路几转，亭亭岿梵宇。奇峰削不成，见人欲飞去。岩岩古洞幽，上有红泉注。和风淡簪缨，步步觉容与。应接笑不暇，一顾一延伫。脱巾挂松梢，放足潺湲处。两袖摇天风，幽怀浩无阻。行行云谷庄，饱食滴石乳。东过乌利岩，仙人有遗距。灵迹恍莫测，神境妙难取。再历双鱼陂，白日惊风雨。振衣不见湿，去天尺五许。谁云此山小，一览隘寰宇。
西竺寺
作者：张诩
朝代：明

路入碧山岑，松篁夹道阴。红尘开宝刹，城市有山林。日出袈裟静，风传梵呗深。偶来随喜处，瓶水照禅心。
观澜亭
作者：张诩
朝代：明

观水有术孟氏子，谁能回之韩昌黎。我欲扁舟求一济，前山风雨正凄迷。
访陈宅
作者：张诩
朝代：明

胜事今何在，流年祇自忙。好怀开小屋，醒眼到斜阳。莺语谐琴韵，花枝映酒觞。野人何限乐，此乐复无央。
读东厓集偶成二首
作者：张诩
朝代：明

西湖寂寞如年夜，到处扶携避寇时。细雨张灯孤榻冷，宽愁赖有锦囊诗。蛾眉毓秀锦江清，多少英雄此地生。遗爱如公为郡县，后人胡只以诗称。
读东厓集偶成二首·其一
作者：张诩
朝代：明

西湖寂寞如年夜，到处扶携避寇时。细雨张灯孤榻冷，宽愁赖有锦囊诗。
读东厓集偶成二首·其二
作者：张诩
朝代：明

蛾眉毓秀锦江清，多少英雄此地生。遗爱如公为郡县，后人胡只以诗称。
读篁墩文集偶成
作者：张诩
朝代：明

前辈才名后辈闻，未从江海挹馀芬。文章可但堪华国，讲读多应善启君。施貌入宫应有妒，疑金到底竟难分。惜才谁体希文意，千古程文继柳文。
读陈少参止采珠疏
作者：张诩
朝代：明

采珠为害可胜穷，谁沥丹诚达九重。已见地方遭水火，宁驱民命饱蛟龙。薇垣信有回天力，草野宁知曲突功。如此医和堪活国，几多药裹肘囊中。
谢人惠菊
作者：张诩
朝代：明

霜欺雪压意安闲，中有贞心不怕寒。万紫千红零落后，一株谁遣到骚坛。
豫章吊徐孺子
作者：张诩
朝代：明

孺子高风著此亭，淡云衰草四边生。满轮不解先生意，絮酒聊将国士情。丞相荒碑秋雨下，少陵烟艇渡头横。徘徊顾景伤心处，缺月高飞丽太清。
贪泉
作者：张诩
朝代：明

使君立心不立产，使君贪义不贪金。不是贪泉不清泚，贪泉聊试使君心。
贺别驾慎斋兄移居
作者：张诩
朝代：明

父子移居同里闬，市廛虽近绝諠哗。一官蚤脱王祥驾，三径何殊靖节家。鸿雁昔悲分世路，脊令今喜共春沙。人生百岁须行乐，瀛水仙山况不赊。
贺张靖州八十一
作者：张诩
朝代：明

已作人间八十翁，清如秋水照芙蓉。极知鹤算千年少，共讶仙颜壮日红。浩矣风怀张子野，飘然诗兴陆龟蒙。便当授与金丹诀，飞步蓬莱第一峰。
贺徐都宪巡抚山西
作者：张诩
朝代：明

玉音初听九重宣，共贺台端此得贤。饮水已先清百粤，倒囊今急救三边。广东俗异河东俗，此日天同昔日天。出处大臣终体国，烟霞名利总难牵。
赋归亭
作者：张诩
朝代：明

陆贾通南越，黄金满橐回。而今腰纵折，谁肯赋归来。
赠世杰进士谢病归潮阳
作者：张诩
朝代：明

谢病初从海上归，西湖还款我柴扉。秋风恨不携君去，千仞冈头一振衣。
赠刘东山先生赴大司马之召
作者：张诩
朝代：明

身系安危四十秋，公才合作济川舟。和风北雨人人悦，土俗民情处处求。西北烽烟今日急，东南凋瘵几时瘳。平生忧国忧民意，心纵求休谊可休。
赠别林以永
作者：张诩
朝代：明

北马又南船，青毡十五年。母天愁日薄，儒地爱春偏。适意多山水，留心是简编。师门非孔氏，何处问真传。
赠区生
作者：张诩
朝代：明

秋水秋云杳一乡，月明谁此棹相将。只愁错认来时路，处处春风茉莉香。
赠南雄别驾郑元美谢事还莆田
作者：张诩
朝代：明

廿载金台幸识荆，四州别驾饮才名。青蝇白璧那能污，皓月长江空自明。五岭初醒蕉鹿梦，八壶重主鹭鸥盟。白头见素如相问，已办扁舟访岳行。
赠博罗张知县叔昭谢事还仙游
作者：张诩
朝代：明

识荆初忆聚贤关，屈指莺花二十残。治邑有才还制锦，干时无路耻弹冠。仙游俗古人多朴，拱秀楼高世少攀。孝女百年如一日，宗门合作郑门看。
赠宪副刘毓之进表入京
作者：张诩
朝代：明

三岁罗浮几次过，分蓑曾共卧烟萝。月明风细归槎静，隔岸时闻欸乃歌。
赠张秋官公瑞
作者：张诩
朝代：明

栖迹西湖三十年，诸公海内辱称贤。不知虚薄甘持钓，错谓麒麟不受鞭。使节屡临青壁外，渔船长系绿杨边。新知最苦生离别，明日明年各一天。
赠曲江罗主簿
作者：张诩
朝代：明

一别临川十载前，中间消息两茫然。高谈忽向千峰接，美誉当令百里传。小试昔贤多佐邑，旧交今日合忘年。飞云万丈吾庐在，笑约重来一叩玄。
赠李士达进士
作者：张诩
朝代：明

北来汉使者，秋枉粤山人。遥指飞霞上，青松挂月新。
赠李德美佥宪谢事还丽水
作者：张诩
朝代：明

直将天地作籧卢，名利浮云了莫拘。到处有山皆可屋，闲来无水不堪渔。自知靖节閒居得，世哂东坡药诵迂。非是平生高趣在，临歧争遣智询愚。
赠梁宗烈
作者：张诩
朝代：明

十月山南梅始花，恰逢姻娅到山家。茅茨旋设新篘酿，风雨初归旧钓槎。殿试才名闻辇毂，行程踪迹带烟霞。壶山回首沧溟畔，几度扁舟访白沙。
赠王司谏文哲奉使北还兼柬吴世美司谏
作者：张诩
朝代：明

李泌当年一献身，岂无高楫济长津。观风夷夏诗多采，补阙朝廷疏屡陈。阿阁九苞回彩凤，急风千丈挺霜筠。因君却忆吴司谏，曾以龙光射钓纶。
赠端郡守黄伯望
作者：张诩
朝代：明

每逢潘总督，开口话端阳。秋肃千山静，春回万卉芳。才华今治郡，风采昔为郎。舆论谁能废，终当佐庙廊。
赠罗蘖山方伯入觐
作者：张诩
朝代：明

海国秋风搅树声，粤山粤水送君行。八年四海维藩誉，万里长驱入觐情。已见东南悲水火，还闻西北事经营。高材端合为时用，安得如前谷口耕。
赠董少参
作者：张诩
朝代：明

力解新藩佐，羞弹旧豸冠。十年淹岭表，归日逼冬残。家傍天台秀，人寻洛社欢。子孙谁不念，遗以鹿门安。
赠费侍御还朝用李太白韵
作者：张诩
朝代：明

清名动两京，高价重连城。神骏一过目，知是渥洼生。洒然出尘姿，而抱济物情。布衣辇毂下，文擅倚马名。风云生两腋，来从龙虎争。常怀致主谊，靡羡锦衣荣。小大各有用，所贵斯道行。割鸡试牛刀，三年政有成。刀笔惊老吏，冰蘖腾芳声。贤名闻九五，有诏速如京。父老挽君衣，感惠各沾缨。官居柱下史，正色率群英。天门高九重，仰视孤凤征。手持三尺法，上佐日月明。请剑出上方，埋轮在都亭。帝念岭海远，烛之以法星。绿林缚封豕，瘴海剪长鲸。万卉尽枯槁，值此甘霖倾。呻吟转讴歌，欢若登蓬瀛。闻风遁豺狼，在一弛一张。鹰鹯不如凤，霸道终愧王。骅骝一展足，万马空腾骧。功名置身外，楚得而楚亡。仆居四百峰，恍若堕醉乡。公馀君枉顾，解衣坐茅堂。语及经济事，此心共皇皇。汲涧当新酎，折荷当玉觞。名花当国色，妙舞十二行。鸟吟当妓唱，亦有音绕梁。君笑曰富贵，如朝露夕阳。风波一失路，齐楚遥相望。世态多风雨，人情逐炎凉。江山尚有改，人世岂不溃。仆答曰谁哉，大舶济沧海。圣心寓击磬，高人乐铲彩。既失兼济谊，翻成独善罪。规规与君居，在我无卷舒。知心语未足，远别将奈渠。堆盘有蕉荔，设馔无齐菹。维时七月半，新凉满郊墟。君行趋北阙，仆行迈南楚。青玉环五峰，左右如龙虎。东南翳日月，上下迷风雨。长卧此山中，何处寻太古。有时醉峰顶，漱齿九龙泉。喘与九天接，息与沧海连。人生如梦耳，万事堪舍旃。颜回与禹稷，各撑渡人船。浩浩本来然，自馀皆浮烟。东山天下望，领命自九天。见仆极口道，道君如范老。烂熟天下事，惜哉麻未草。二妙聚一堂，德星应苍昊。顾仆蠛蠓然，毅然任斯道。东山千仞冈，竹窗百尺楼。东所何为者，方寸有十洲。仁贤共出处，正当五百秋。医国无双枝，人材第一流。迩闻边报急，烽火照皇州。两公韩范略，当解倒悬愁。费公正红颜，刘公已白发。用材无老少，众星让孤月。人才当此日，万紫杂千红。遗逸有麟凤，可礼不可栊。谁体上天意，谁敦下士风。元气傥不息，天道岂终极。伫看九苞来，文章成五色。山龙补帝衣，火藻备粉饰。万里秋水襟，飞上梧千寻。端居守渊默，万玉宜森森。君从今日去，两情江海深。杳然山水隔，尚嗣金玉音。赠君无白璧，赠君无黄金。赠君唯白云，赠君唯此心。忆我抱忧归，一病十年来。志如江汉决，万牛挽可回。衔环意空切，奏赋心已灰。昨闻君有意，封事荐凡才。吾君古神尧，忧勤理治秋。自有商鼎任，从劳杞人忧。我著我蓑去，桐江钓碧流。经纶付公等，及时展壮猷。功成傥身退，寻我五峰头。
赠郭生祐民大行刘德义甥
作者：张诩
朝代：明

岭海炎蒸地，谁来访病龛。无缘起安石，空复见羊昙。
赵佗城
作者：张诩
朝代：明

衮衣玉食居然僭，自比萧曹亦不疑。十里金城何处所，只今惟有月明知。
越桥
作者：张诩
朝代：明

一水通沧海，长虹跨碧川。往来多犊载，去住或渔船。百货日中市，千金酒处捐。风前歌窈窕，月下舞婵娟。烽火何年起，纷华一旦迁。平铺疑鹊翼，驱使借神鞭。风景依稀是，欢娱不似前。一间亭子里，胜迹有碑镌。
越溪二首
作者：张诩
朝代：明

越溪与文溪，昔日大名齐。文越不同道，溪流分悟迷。干城降独蚤，度岭死应迟。守死信不易，偷生亦奚为。
越溪二首·其一
作者：张诩
朝代：明

越溪与文溪，昔日大名齐。文越不同道，溪流分悟迷。
越溪二首·其二
作者：张诩
朝代：明

干城降独蚤，度岭死应迟。守死信不易，偷生亦奚为。
达磨泉
作者：张诩
朝代：明

水火良为世所需，争知仁道急于渠。是谁凿此先天窍，万两黄金也不如。
达磨石
作者：张诩
朝代：明

折芦渡江去，说法临江流。料得无人听，惟应石点头。
过南京会员外兄
作者：张诩
朝代：明

为别三年久，相逢疑梦中。酒杯殊款曲，行李暂从容。开口花同笑，归心水共东。雁来正寒月，鸰去又西风。
运甓斋
作者：张诩
朝代：明

朝运一百甓，暮运一百甓。所运不在甓，思以强吾力。所强不在力，思以扶中国。丈夫始诞时，弧矢四方射。经营志四海，遽肯守寻尺。朅来胡乱华，典午国步失。温峤奋断裾，祖逖悲击楫。所志在匡时，宁干富贵适。杏坛面周公，天门振八翼。大小道则殊，志定梦不易。所以千载下，英风动竹帛。借问怀居徒，栖栖竟何益。
远华楼
作者：张诩
朝代：明

远华楼前百花开，金鞭紫骝嘶将来。明眸皓齿绝世艳，玉箫金管振天哀。远华楼前百花落，夜夜楼头吹画角。笙歌声断昼沈沈，烟草愁生春漠漠。花开花落自年年，今日繁华非复前。尘世几人能得仙，古来无恙此山川。草芥功名何足觅，浮云富贵终何益。君不见漳河铜雀起秋风，洛下铜驼在荆棘。
送人还川江
作者：张诩
朝代：明

北风吹剑阁，细雨过长滩。去去还乡好，悠悠行路难。花开应有觉，草色亦无端。明到三春放，高歌且剧欢。
送刘都宪子贤巡抚延绥
作者：张诩
朝代：明

东南财赋今竭矣，西北烽烟尚赫然。此日北门烦锁钥，几年南国借旬宣。安边兵甲胸中有，活世参苓肘后全。自昔庐陵忠节薮，肯将勋业愧前贤。
送大参王汝言捧表入贺
作者：张诩
朝代：明

一表秋前捧，单车日下征。青春江海意，白发庙廊情。圣寿天同极，臣心水共清。升平如可待，司马相皇明。
送少参罗志仁入贺
作者：张诩
朝代：明

论交二十年，倏如飞鸟过。余望空山归，君领雄藩佐。飞宿胡然殊，择栖各得所。君今万里行，王程不少阻。后会量有期，我歌君必和。云雷赞经纶，道在无不可。江树含离情，茅堂出别俎。
送张靖州
作者：张诩
朝代：明

先生真是古人流，宠不吾惊辱不忧。年压五十始得官，论其豪逸之气不以老壮而少休。酒酣拔剑轻拂拭，星斗光芒射九州。渠阳万里楚天南，山水风云俱惨澹。当歌对酒放金杯，风月乾坤吾颇滥。兵戈昔日千家哭，烽火疆场近颇肃。往问赤子今何如，寒吾有衣饥有粟。莫指悭囊笑老生，尚有平生半部经。
送曹时卿赴湖广乡试
作者：张诩
朝代：明

时卿过我西湖坐，全楚英材见此生。五色文章为世重，百年吾道待时行。贤流素志非温饱，文士填胸有甲兵。蚤晚飞黄腾踏去，好将三策助升平。
送林总督先生东征
作者：张诩
朝代：明

三春一道见飞霜，我旅如神我伐张。头上有天閒日月，目中无地遁豺狼。谢安谈笑心存静，召虎经营事岂常。指日功成应奏凯，暖风归棹旆悠扬。
送潘仲鲁黄门使交南
作者：张诩
朝代：明

君行不是请长缨，旧制藩封事有名。此地先朝曾版籍，于今王上共升平。九天雨露来恩命，万里江山拥使旌。年少允宜投笔早，休教临祖动离情。
送王宪使
作者：张诩
朝代：明

严霜飞尽入溟南，春意江山远近含。廿载才名闻病榻，一襟经略见高谈。活人不但参苓苦，泽物偏多雨露甘。试问粤南遗爱地，几时重睹驻公骖。
送邓侍御良臣还朝
作者：张诩
朝代：明

九重耳目寄诸公，何处炎荒久驻骢。许国本无身可计，救时还有疏堪封。行囊空照寒江月，归梦先随雪岭鸿。我欲赠君无可赠，白云流水万山中。
送钟狂客应荐北行
作者：张诩
朝代：明

君不见长安少年游侠儿，斗鸡走马气如霓。风尘著雨街街净，花柳和烟处处迷。又不见金紫煌煌号卿相，甲第歌钟烂相望。青娥皓齿歌宛转，银筝牙板声嘲喨。去年匹马入帝畿，风光如旧人事非。向日少年多乞丐，高门半改为荆扉。转眼变更便如此，千秋万载何极止。往访旧日东邻家，惟有一翁出纳履。初时相见不相识，细说来因方大喜。问之多是感慨言，不觉相看泪如水。三月花明君始到，料得伤心亦如此。
送钟狂客应荐北行
作者：张诩
朝代：明

醉濡三斗墨淋漓，为写江亭送别诗。风雨闭门人病久，山花迎处马行迟。楚江万里来迢递，越曲三声唱别离。此日送君思往事，京华回首不胜悲。寒潮急雨上江楼，青草沙边舣一舟。人醉东风殊可画，鸟歌斜日又堪愁。阮生送客能青眼，元亮求官尚黑头。安得病躯生羽翼，陪君走马到皇州。
送钟狂客应荐北行·其一
作者：张诩
朝代：明

醉濡三斗墨淋漓，为写江亭送别诗。风雨闭门人病久，山花迎处马行迟。楚江万里来迢递，越曲三声唱别离。此日送君思往事，京华回首不胜悲。
送钟狂客应荐北行·其二
作者：张诩
朝代：明

寒潮急雨上江楼，青草沙边舣一舟。人醉东风殊可画，鸟歌斜日又堪愁。阮生送客能青眼，元亮求官尚黑头。安得病躯生羽翼，陪君走马到皇州。
送骆明府督饷西征
作者：张诩
朝代：明

大举群凶指顾戡，酂侯责任付君担。经纶南海民情便，生长西陲武略谙。舟破潮头天外白，旆摇山色雨中蓝。想应归日新亭就，杯酒军机坐细谈。
送高侍御出巡
作者：张诩
朝代：明

春光当此半晴阴，法象天教岭海临。州郡每为蚕食苦，旄倪专候使车音。埋轮直气元无古，揽辔清风又播今。愿得甘霖随节注，炎荒到处起呻吟。
都门送兄子高二首
作者：张诩
朝代：明

怜兄独归去，花柳禁城春。此日难为别，东风忽趁人。天地虽为客，江湖亦采蘋。脊令沙际急，目断一沾巾。三月都门别，春光满帝畿。莺声乱离思，柳絮点人衣。北地归羸马，西山驻落晖。如何一行雁，同去不同归。
都门送兄子高二首·其一
作者：张诩
朝代：明

怜兄独归去，花柳禁城春。此日难为别，东风忽趁人。天地虽为客，江湖亦采蘋。脊令沙际急，目断一沾巾。
都门送兄子高二首·其二
作者：张诩
朝代：明

三月都门别，春光满帝畿。莺声乱离思，柳絮点人衣。北地归羸马，西山驻落晖。如何一行雁，同去不同归。
采石吊李太白
作者：张诩
朝代：明

一江风雨浪纷披，鼓枻长过采石矶。千载斯人疑不死，一生豪气尚争辉。夜郎天阔冥鸿去，五老峰高白鹤飞。吟罢小诗天忽霁，醉呼明月满船归。
重经鄱阳湖
作者：张诩
朝代：明

众水之所汇，浩然成此湖。清流通楚蜀，高浪拍匡庐。润泽功须有，朝宗意不无。烟云任遮障，日月共盈虚。斗酒青莲醉，扁舟范蠡趋。奔波吾老矣，怀古慨何如。一矢歼陈虏，多方定禹谟。康郎有遗庙，人极此中扶。
重阳日怀罗夏官道源
作者：张诩
朝代：明

亭台新构小湖西，节届重阳谁共跻。今雨暂为千里别，明年还许一尊携。秋英笑折盈头插，诗句新裁刻竹题。醉里相思何限意，隔林时听鹧鸪啼。
金芝岩
作者：张诩
朝代：明

金芝出何许，乃在岩之阿。金芝与丹灶，吾手得摩挲。
金花小娘祠
作者：张诩
朝代：明

玉颜当日睹金花，化作仙湖水面霞。霞本无心还片片，晚风吹落万人家。
金陵
作者：张诩
朝代：明

于斯定鼎握乾符，壮矣规模近古无。四海旧邦文物地，万年昭代帝王都。文谟武烈传孙子，虎踞龙盘入画图。怅望九霄龙驭远，遗弓抱处泪如珠。
钓台
作者：张诩
朝代：明

寺西一巨石，下瞰三峡水。何人下丝纶，钓得百斤鲤。
铁柱
作者：张诩
朝代：明

乾和殿中黄金柱，天阴雨湿魃鬼语。一朝霸业。
铜鼓短歌
作者：张诩
朝代：明

铜鼓之形如扑满，铜鼓之声响春雷。旧闻俚僚铸为此，虾蟆十二栖周回。又闻小儿见蛙怪，蛮酋荒冢中悲啼。阴风昼雨作光怪，乘涛鼓浪天昏迷。镇海将军闻之怒，叱令小鬼为护持。海不扬波在今日，坐见万国来航梯。
镇海楼
作者：张诩
朝代：明

高楼出睥睨，镇海得佳名。栋宇青云上，栏干北斗平。孤撑天地里，尽阅古今情。秀色罗浮近，洪波大海横。
闻当道上荐剡
作者：张诩
朝代：明

疏狂性本处时难，岂是平生不爱官。世际唐虞堪击壤，事逢贡禹耻弹冠。空遣春云千岫白，莫酬豸史寸心丹。而今只好师康节，安乐窝中笑弄丸。
闻督府上荐剡
作者：张诩
朝代：明

春前一疏拟投簪，春后台端闻荐音。惭愧虚名污奏牍，了无实用济当今。食芹漫有先民意，采菲其如督府心。目断苍梧人不见，高山流水在孤琴。
闻见素先生谢事归莆阳喜而有作
作者：张诩
朝代：明

经营劳勚鬓搔银，西蜀功成便乞身。一舸图书只如旧，八壶风月又从新。交游晚觉江山远，色笑空亲梦寐频。安得病躯生羽翼，乘春飞去木兰津。
陆丞相秀夫墓
作者：张诩
朝代：明

海上坟传陆侍郎，一碑谁为表忠良。如今碑失坟何处，海水遗悲一样长。
除岁次周侍御韵
作者：张诩
朝代：明

腊残宇内渐回春，满目青红又一新。到了凤凰还万仞，羞因鼷鼠发千钧。篇诗拟赠朝天客，杯酒堪娱守岁人。病去不知年岁改，鹭鸥依旧只相亲。
零丁洋
作者：张诩
朝代：明

回首零丁洋，红轮忽西坠。不照孤臣心，空堕孤臣泪。
韩文公庙
作者：张诩
朝代：明

帝命文人扫世浊，力去陈言追古作。夏敦商彝返太朴，雕龙炙輠见者愕。甫湜张籍安能学，如捕龙蛇与之角。原道之篇识见卓，佛骨一表忠诚确。君王不谅乃左擢，来与潮人驱暴鳄。衡山阴云一嘘扩，精神所寓灵濯濯。咸池西走扶桑略，南海窥遍衡湘泊。阳山赤子不坦膊，父慈子顺人无恶。去思不已庙庭落，轮材负土争营度。椎牛酾酒岁一酌，被发乘龙来俨若。岂但一方怀谔谔，四海九州瞻斗岳。
韩文公钓台
作者：张诩
朝代：明

钓石起千仞，沧波一掌平。伊人垂钓处，月白更江清。
题斗山图
作者：张诩
朝代：明

繁星亘天斗斟酌，峻极无山岱宗若。惟人曰为万物灵，千年几见圣贤作。淮南半涔儒仙流，牛刀小试南海陬。琴堂夜作三刀梦，海角天涯汗漫游。临歧出我一钜轴，巍然山斗个中收。欲携山斗过海去，斗大一州无放处。光芒万丈烛丹霄，气象千寻镇寰宇。罗浮道士来结缘，与君云表相周旋。相期跳出九垓外，飘然挥手淩紫烟。登东固云托，骑箕未极乐。既然凋三光，岂但块五岳。物外无人炼大还，世上徒知慕韩学。
题李都阃琢玉轩诗卷
作者：张诩
朝代：明

潇洒幽轩名琢玉，淋漓醉墨欲生波。一枝玉树人堪比，满卷阳春调可歌。克己功夫同卫武，连城声价重廉颇。恩承霄汉金茎露，馀屑将来一处和。
题松谷
作者：张诩
朝代：明

山行三四转，古木插太清。下马问我处，一谷通洞灵。古木是何木，盘根尽茯苓。月明风雨至，白昼雷霆惊。时复疑王乔，云里来吹笙。道人不巾鞋，一氅五铢轻。尽日无言说，松花落满庭。块坐复块坐，饱听松风声。
题江宪副所藏盛行之画梅竹石
作者：张诩
朝代：明

豸史江公好种树，疏梅瘦竹百般许。亦有怪石中离立，近观远观皆有趣。江公仕宦挂金鱼，年来六十归悬车。风雪闭门刚此对，千红万紫都不须。草堂一轴画高挂，怪石之怪见者诧。平泉醒酒未足珍，得恐初平精魄化。红梅蜡梅参差开，点画殊自天然来。山谷见之当二绝，逋仙马首应迟回。乱竹数茎尤自好，酒酣想像一笔扫。今人谁复更王猷，未必见君肯倾倒。吾闻江东盛行之，画史之中此白眉。请观放笔为此画，若与造化争神奇。虽然画亦竟何取，玩物丧志古人语。劝君见画莫便誇，且看江公真意处。
题琼山王銮妻吴氏贞节坊
作者：张诩
朝代：明

五星烛天，五岳峙地。五伦在人，三才道备。五伦造端，实夫妇始。生事死背，遗犬彘耻。卓哉有妇，中立不倚。家以孝称，于归克理。不幸失天，遽欲从死。回视呱呱，畴依畴恃。饮冰啖霜，一志靡二。天竟此定，神相厥祉。有命自天，表厥宅里。凤毛五色，国宾是齿。作善降祥，天命有以。我叙我铭，柏舟是配。扇此淳风，作范世世。
题画菜为罗方伯
作者：张诩
朝代：明

菜兮菜兮始泥蟠，一朝尚膳趋金銮。灵根中禀天地塞，奕叶下陋桃李繁。天然不似孤竹若，英气宜带梅君酸。至味已实商说鼎，高韵耻荐金张盘。当其栖迹东湖地，百钱争售如蜂攒。及乎虎啸出扶汉，人以诸葛姓字安。出处大节如白日，芬香广播天地间。丹青谁此夺天巧，写入绞绡对吟坛。吟坛主人广藩伯，知味平生作友看。每持资斧除恶本，长扇仁风培善根。蚤晚大拜入廊庙，即此一味呈琅玕。顿令苍生无此色，多士和根如蔗餐。我当为作菜君传，万古流传定不刊。
题贞节卷
作者：张诩
朝代：明

珠玉携来谁氏卷，烂然照我小西湖。纲常若论渠贞节，妇辈翻嗟烈丈夫。绰楔光腾今宅里，丹青谁貌女师模。休言世道无关系，一发千钧赖此扶。
题雪舫草虫图
作者：张诩
朝代：明

雪舫前身钱舜举，草虫妙得写生趣。别驾携来访草堂，观物眼开颜惨沮。蔓草芝兰正不分，驽骀骐骥兼共处。画工画笔纵入神，麟笔圣意未知主。嘉蔬玉食鼎鼐需，胡为下与百卉伍。百卉丛生不知名，岐农世远昧损补。游蜂衮衮苦不尝，乱蝶翻翻炎自舞。妖蟆往岁蚀太清，下食百虫焦九土。安得舜弦此一挥，坐使薰风回太古。吁嗟变化物纷纭，造化无心何去取。君不见庙廊燮理坐伊周，昆虫草木皆得所。
题黄冈书室
作者：张诩
朝代：明

独坐黄冈下董帷，鸢鱼活泼几人知。年年花发莺啼处，好是松风迎面吹。
风幡堂
作者：张诩
朝代：明

一心具万有，神理贯三才。争似虚空说，松阴打坐来。
飞来殿
作者：张诩
朝代：明

何年此飞来，愿尔千岁住。风雨对床时，只恐又飞去。
马牙香
作者：张诩
朝代：明

南国香株老，天人巧制成。马牙形偶取，鸡舌价同评。佳气连三岛，芳名动两京。清香浮几席，馀馥袭簪缨。载去中华遍，传来外国惊。始同樗栎隐，晚滥庙堂荣。九庙珍尤甚，诸天用不轻。沉檀推独步，膏火谢时情。事业同调鼎，仙风陋泛瀛。此为知者道，难与俗人争。
马鞍山
作者：张诩
朝代：明

郁郁葱葱，王气佳兮。垄上揭竿，千卒开兮。伏波驻兵，抱鼓轠兮。迨天阴雨，杀声哀兮。岂山有鬼，自相豗兮。
高凉郡判吴君遗鹤
作者：张诩
朝代：明

宴乐亭台近落成，谁将一鹤伴孤生。秋深月长青田影，日上风传碧落声。对客舞时誇独步，穿松行处号双清。高凉半剌平生契，知我元无玩物情。
鸳鸯
作者：张诩
朝代：明

占得寒塘宿又飞，碧芦秋水共依依。白头不遂同心愿，误杀平生是锦机。
黄塘道中遇高三峰侍御话旧兼赠复命之行
作者：张诩
朝代：明

如此高才属妙龄，天教岭海救生灵。先声久矣摇山岳，藻鉴空然别渭泾。若水清风留郡志，李膺真节著朝廷。匆匆不尽平生意，一去孤舟杳八溟。胶漆斯文此地逢，苍崖之后又三峰。百年洒泪河梁别，一旦知心管鲍同。淅淅秋风双短鬓，悠悠江水一孤蓬。微茫后会知何日，尺牍频须托便鸿。
黄塘道中遇高三峰侍御话旧兼赠复命之行·其一
作者：张诩
朝代：明

如此高才属妙龄，天教岭海救生灵。先声久矣摇山岳，藻鉴空然别渭泾。若水清风留郡志，李膺真节著朝廷。匆匆不尽平生意，一去孤舟杳八溟。
黄塘道中遇高三峰侍御话旧兼赠复命之行·其二
作者：张诩
朝代：明

胶漆斯文此地逢，苍崖之后又三峰。百年洒泪河梁别，一旦知心管鲍同。淅淅秋风双短鬓，悠悠江水一孤蓬。微茫后会知何日，尺牍频须托便鸿。
黄婆洞
作者：张诩
朝代：明

黄婆婆，来何许。人不识，竟仙去。
黄巢矶
作者：张诩
朝代：明

舳舻蔽江下，破此急湍矶。贪杀不自戒，千金施何为。
黄道娘墓
作者：张诩
朝代：明

道娘坟近官路旁，来往人拈一炷香。百顷良田都弃置，一生心地得清凉。八十红颜犹处子，寻常义气夺秋霜。只疑身是观音化，还以慈悲度十方。
龙眼
作者：张诩
朝代：明

龙眼虽珍果，因多价却廉。著花明野圃，垂实暗闾阎。盛暑攒如蚁，秋风白斗盐。清香腾玉轸，翠色上珠帘。具眼应多见，称奴每好谦。益颜无限补，止渴有馀甜。女伴携篮摘，儿童斩竹拈。三朝留火焙，四海作珍瞻。卢橘中元冷，杨梅性本炎。中和惟尔羡，饕餮不渠厌。玉食时充贡，佳宾俎旋添。终身为世用，厚味少人嫌。衒玉非求售，韬光亦解潜。纷华杂桃李，骨鲠畜箴砭。药谱功当载，仙翁齿屡沾。陶门何必柳，千树映茅檐。
龙磨角石
作者：张诩
朝代：明

老龙数十头，时来此磨角。渠为霖雨牵，我被烟霞缚。
龟峰寺
作者：张诩
朝代：明

龟峰亦鹫岭，此寺非少林。有僧方办道，无佛不传心。寄语蒲庵道，海针何处寻。
望古
作者：张谏
朝代：明
体裁：古风

赋心既传盛，经术复开尹。并兴巴彭城，名德乃与准。牂牁处荒维，困此山急嶙。如何初郡县，贤俊已连轸。人文张华夏，覆载讵畦畛。乃知豪杰士，不受山川窘。遥遥今几世？嗣响何泯泯。望古一长叹，负重愁绝膑。
东门行
作者：张谦
朝代：明
体裁：乐府曲辞

步出城东门，泛彼河上舟。河流东北驰，念子怅悠悠。子行一何远，乃在渤海头。白日照辽阳，朔风吹高丘。王事各有程，焉得斯须留。执手泪盈把，杯至不能酬。垂杨夹广衢，有鸟声相求。感之增烦惋，怨彼道路修。丈夫自有怀，岂若儿女俦。赠子明月珠，照耀光九州。所期在同心，千载为我逑。
雨后看山
作者：张谦
朝代：明
体裁：五言律诗

雨馀农务急，先整旧畬田。散漫初生草，苍茫欲霁天。风微高乳燕，水涨急归船。更喜山头色，青葱胜旧年。
游天平观
作者：张豸
朝代：明
体裁：七言律诗

磐盘石磴困跻攀，乍入琳宫眼界宽。日下六峰岚气合，瀑悬绝壁雨声寒。断桥仙子千年过，阴洞神龙万古蟠。云表忽逢天隐子，梦中相对话还丹。
舟成志喜
作者：张载
朝代：明
体裁：五言绝句

茶灶笔床轻，湖干放浪行。柴门刚咫尺，风雨不须惊。
次韵王志道元夕
作者：张辂
朝代：明

沈水香生宝篆烟，九衢车马正喧阗。金莲遍烛三千界，银筝谁弹五十弦。天上楼台春靡靡，人间风月夜娟娟。少年行乐情怀异，绛蜡笼纱六辔联。
次韵王志道元夕
作者：张辂
朝代：明
体裁：七言律诗

沉水香生宝篆烟，九衢车马正喧阗。金莲遍烛三千界，银甲谁弹五十弦。天上楼台春盎盎，人间风月夜娟娟。少年行乐情怀异，绛蜡笼纱六辔联。
赠陈士宁
作者：张辂
朝代：明

横溪别业锦云乡，红白莲花薜荔墙。百事不开心独静，孤云无着兴俱长。佳人雪藕供微醉，童子分茶坐晚凉。如此好怀谁解写，诗成还让孟襄阳。
宋徽宗画半开梅
作者：张迪
朝代：明

上皇朝罢酒初酣，写出梅花蕊半含。惆怅汴宫春去后，一枝流落到江南。
安胶峰年丈邀会次韵
作者：张选
朝代：明

碧山高会兴悠然，喜见晴和二月天。细草青青犹带露，垂杨袅袅尽拖烟。尽拼晨醉销长日，自信相安胜去年。起舞婆娑成一笑，时人应羡地行仙。
游华藏寺次邵半江太守韵
作者：张选
朝代：明

我来华藏游，九秋日维六。阴云奔碧湍，清风透罗服。鸢鱼自飞潜，艋艟往频复。梵宇当翠微，古墓莽山腹。碑卧王孙草，雷轰存荐福。俯视凝翠池，幽禽时下沐。仰瞻蓬莱峰，白云护乔木。童子汲泉归，煮茗忘仆仆。携手涉危岩，林深走麚鹿。笑看风挟涛，帆飞如鸟速。早知招隐心，宁须窃微禄。七十二峰头，俱堪醉百斛。伟哉二邵祠，足音响空谷。我欲趋从之，驱车不容毂。同游二三朋，赏心惟我独。倦来枕云根，松萝作茅屋。
碧山吟社次侍御王石沙韵
作者：张选
朝代：明

耆英吟社凤泉南，旧径苔侵迹尚谙。挺挺碧枝双树在，泠泠玉液半池涵。幽栖原与幽人共，好句还凭好景探。分付山僧善持护，莫教尘染故诗龛。
挽盛季文
作者：张逊
朝代：明

廿年不见盛公子，竟作修文地下官。玉树临风今竟折，冰舟归榇不胜寒。灯前散帙无儿读，案上新诗有日看。欲吊孤坟烟浪隔，一襟清泪几时干。
啸台
作者：张逊业
朝代：明
体裁：五言律诗

高人不可见，遗迹古共城。一啸传林谷，千秋想令名。投河还自笑，喻火在韬明。试问登临客，谁能薄世情。
游西林庵
作者：张通
朝代：明
体裁：七言律诗

野寺萧条一径微，山僧相见语禅机。云深石洞玄猿伏，烟锁松林白鹤归。上界疏钟通碧落，边城鼓角送斜晖。浮生自觉浑无定，欲解鸣珂问钓矶。
新年
作者：张逵
朝代：明
体裁：五言绝句

□瓮三杯酒，方床一觉眠。天涯万里客，如此过新年。
桂枝香·寄友村居
作者：张逸
朝代：明

天高气肃，正一派秋声，悲吟万木。潇洒远山抹翠，澄溪漾玉。故人家住残阳外，小枫村、低低茅屋。烟生芦渚，霜沾菊圃，酒香茶熟。疏篱畔、山中野服，想竹栏琴韵，松窗棋局。四壁清幽，闲挂云林几幅。鲤鱼风起天横雁，待一叶寻他剡曲。开樽长啸，池边蟹紫，墙头橘绿。
金山行次梁必大韵
作者：张道元
朝代：明
体裁：古风

二山砥柱江流中，下有水府之幽宫。巨灵设此天险重，怒涛欲起两伏龙。山光对面山淡浓，朝暮云起相过从。钟声两岸飘江风，撞惊大梦醒尘胸。海门茫茫直其东，江山第一丽且雄。六朝形胜留遗踪，天荒地老代不同。登临此地阅几翁，公独硬语盘高穹。长江滔滔去不已，千古名山占萧寺。白发印公心水止，嗟予劳生竟何似。人间平地风波起，谁能钓舟烟波里。千年门限铁台址，不如流芳向文字。州县之职徒劳耳，丈夫封侯待时至。以道事人直如矢，岂但弦歌化州里。人兮山兮有如此，我愿学者梁夫子。
上方寺
作者：张邦仁
朝代：明
体裁：五言律诗

一到上方寺，中天宝刹开。苍茫太湖水，寂寞吴王台。鸟背夕阳下，人从深树来。振衣不能去，清磬更徘徊。
送王幼学游楚
作者：张邦仁
朝代：明
体裁：五言律诗

此别更何名，辛勤作远行。贫来无壮士，老去惜平生。郢树暮烟碧，湘江秋水清。孤帆风力好，早过岳阳城。
金陵旧内
作者：张邦仁
朝代：明
体裁：七言律诗

銮舆北狩驻燕关，一片钟陵尽日閒。合殿春回芳草色，千门花落暝禽还。风清辇道曾闻跸，日上觚棱几散班。白发中官供洒扫，梦中犹自见龙颜。
候涛山李邦臣携尊阁上
作者：张邦伊
朝代：明
体裁：五言律诗

孤峰高不极，登眺意如何。城郭山岚重，楼台蜃气多。远天行日月，大壑积江河。纵饮吾狂甚，鲸吞卷白波。
山行次沈嘉则韵
作者：张邦伊
朝代：明
体裁：五言律诗

千涧流寒水，双松控石门。葛巾沾雨片，蜡屐损苔痕。隔浦山疑逼，临崖树可扪。居然成异境，幽意向谁论。
沈嘉则有三楚之游席上得分字
作者：张邦伊
朝代：明
体裁：七言律诗

春城斗酒惜离群，把袂高歌到夕曛。地入衡庐三楚尽，天回襄汉九江分。停舟夜听湘灵瑟，倚阁朝搴鄂渚云。知尔尚平家累浅，逢人胜事好相闻。
鉴江秋月
作者：张邦伊
朝代：明
体裁：五言律诗

一水接蓬瀛，澄台似镜平。正逢金气爽，高映玉轮明。千载骚人赋，孤舟婺妇情。夜深双鹤过，天地寂无声。
十锦塘
作者：张邦侗
朝代：明
体裁：七言绝句

十锦塘边三月时，花香百和落琼卮。当垆妖冶娇春色，面面桃花檀口吹。
春日园居
作者：张邦侗
朝代：明
体裁：五言律诗

问我年来事，荒园但自锄。侵晨营井渫，计日长春蔬。天暖莺啼早，林深客到疏。手携枯竹杖，身世总蘧庐。
江晓
作者：张邦侗
朝代：明
体裁：五言律诗

江气远濛濛，晨光一棹通。鸡鸣青嶂外，人语白云中。暗树缘崖密，明霞夹日红。扶桑可晞发，吾欲溯流东。
长安元夕词
作者：张邦侗
朝代：明
体裁：七言绝句

湘帘不散水沈烟，屏后金钗拥绛莲。寒入琵琶双手涩，强邀明月在灯前。
青草湖
作者：张邦侗
朝代：明
体裁：五言律诗

秋霜洞庭涩，秋草太湖青。茅屋成三户，溪烟散一灯。雁飞风益厉，鱼薄水还腥。宿莽搴汀渚，苍苍最上层。
九日同计部赵汝泉登观音阁·其一
作者：张邦士
朝代：明
体裁：七言律诗

羁客深秋乐事稀，医闾高处叩禅扉。寺荒岁杪几僧住，木落山椒一鸟飞。欲觅黄花迷故径，且从玄圃问真机。西风忽睹南归雁，回首关河旧路微。
九日同计部赵汝泉登观音阁·其二
作者：张邦士
朝代：明
体裁：七言律诗

谁将巨石叠清虚，朱槛高开大士居。苔磴蹑云随鸟道，香台拥雾暗龙旟。塞鸿度海寒仍阵，边树逢秋叶尽除。禅境偶来恣探历，令人顿欲谢簪裾。
又明年三月计部黄少南同登
作者：张邦士
朝代：明
体裁：七言律诗

三年萍迹滞辽西，佛寺随缘四度跻。香雾不曾离贝阙，琪花常自绕菩提。白头豕在人何处，华表鹤飞鸟自啼。羁客登临多感慨，那堪乡国望中迷。
明年三月陪抚院王公按院吉公再登
作者：张邦士
朝代：明
体裁：七言律诗

芳时昙阁景堪怜，二使登临俨若仙。几树红香一夜雨，万条碧玉半溪烟。中丞拥钺节旄迥，柱史乘骢豸绣鲜。观赏正当春日霁，医闾山水倍增妍。
秋夜宿千山祖越寺·其一
作者：张邦士
朝代：明
体裁：五言律诗

寺景逢秋霁，钟声静夕氛。山青初断雨，壑暝半屯云。松里千花塔，碑间双树文。悬泉尤可爱，彻夜耳中闻。
秋夜宿千山祖越寺·其二
作者：张邦士
朝代：明
体裁：五言律诗

客兴探幽境，山容霭暮氛。螺峰高并斗，鹤树直侵云。坐待松萝月，闲听贝叶文。乃知阿育教，妙悟戒声闻。
一尘不到轩歌
作者：张邦奇
朝代：明
体裁：古风

出门便觉尘埋头，如何有许清绝同丹丘。帘栊花开日秀朗，惟有月向中庭流。君心淡如水，有脚不践名利辀。青丝垂门俗辙扫，日赋百篇酣数瓯。嗟予误落尘网中，十五年来不相访，恐溷君家庭院之清幽。胸中丘壑亦不少，颠毛未改簪先抽。夏槐屯云湖水绿，早晚欲榜沙棠舟。
七月廿二日翰林东署邀俨山后渠二宫詹赏莲叠礼部来玉亭韵·其一
作者：张邦奇
朝代：明
体裁：七言律诗

方塘幽胜玉河边，亭午香霏石镜莲。乍喜客来收澍雨，却教花妒领风烟。容辉淡荡湘江佩，风采逍遥鹤上仙。斜日未须轻别去，会看清影绿尊前。
七月廿二日翰林东署邀俨山后渠二宫詹赏莲叠礼部来玉亭韵·其二
作者：张邦奇
朝代：明
体裁：七言律诗

水花摇影掖垣边，白发相看诧炬莲。太液池涵金掌露，若耶溪绕北扉烟。人间偶识新妆面，天上重回旧谪仙。四十年来稀会客，百壶须尽晚香前。
三汀以荆门复会作诗识喜次韵
作者：张邦奇
朝代：明

自笑疏狂甚，穷通不顾渠。随缘关意马，乘兴解腰鱼。世业遗残砚，行资在券书。十年吴会想，今日并消除。
上巳日周玉岩司寇拉游蒋山枉诗见惠次韵
作者：张邦奇
朝代：明

郊行长为簿书迟，胜友壶觞已翠微。夹路桃花迷入洞，傍溪鸥鸟忆临沂。松阴坐久还移席，草色春深欲染衣。红日下舂湖水碧，石桥齐踏彩霞归。
下峡
作者：张邦奇
朝代：明
体裁：古风

乘桴下三峡，山水分峥嵘。支危攫虎豹，逐驶奔蛟鲸。滩声混晴雨，峰影淆晦明。不见星月光，但闻猿狖声。迢迢甬东路，凄凄湘水情。庭闱属遥想，鱼雁久沉冥。缅怀易播人，古道今谁并。
临清发舟沿途迟陆俨山不至
作者：张邦奇
朝代：明
体裁：五言律诗

旅遇频相失，云飞自远山。长疑隐汀曲，浑似隔尘寰。水鸟冲沙际，川云逗席间。欢娱莫终负，头发两俱斑。
丹徒旅泊怀万鹿园西溪
作者：张邦奇
朝代：明
体裁：七言律诗

闻说西溪景物赊，故人相引入烟霞。白云山腹半藏寺，青霭石桥深护花。龛影夜堂含舍利，磬声高阁饭胡麻。大江回首今千里，飞梦时时到九沙。
九日临清舟中
作者：张邦奇
朝代：明
体裁：七言律诗

何处花开独不见，秋光亦自满江皋。客心惟爱故园好，佳节不知人事劳。帘外水声回曲浦，烟中树色绕荒壕。凭谁欲觅登临地，落日青山空兴豪。
九日宿院
作者：张邦奇
朝代：明

玉署逢重九，秋花傍苑墙。天涯来弟侄，客邸似家乡。槁叶池鱼响，深松海鹤藏。院虚宫漏永，趺坐月微茫。
云安仙客行赠王五峰都宪
作者：张邦奇
朝代：明

放舟下鱼复，势与蛟龙争。纬繣云摇三峡影，微茫月照万川城。可怜万里飘蓬客，苍苔露冷东山石。见说仙翁此结庐，暂向云阳停挂席。是时边关豺虎惊，朔风正搅黄沙碛。翁昔威灵辽海间，今皇拊髀兴叹息。问翁翁不言，举觞视遥天。愿续扶嘉隐，高歌郭子篇。青灯白发照奇骨，永夜玄谈真夙缘。五峰拔秀出浮堨，百壶雅致忘高年。君不见盖世英雄固陵道，只今但见虞姬草。又不见挥金买赋悲长门，时违屏弃如孤豚。风尘廿载无宁处，黄鹄乾坤成再举。一醉翁家曲米春，江皋细洒如酥雨。
云溪道中
作者：张邦奇
朝代：明
体裁：古风

披星云溪道，悠悠向巴陵。荒榛牵我帏，寒风吹我缨。忆昨初降霜，奄忽成坚冰。朱阳閟玄阴，百卉俱已零。阳春何邈悠，感叹徒相仍。
京口书怀
作者：张邦奇
朝代：明
体裁：七言绝句

宦情羁思水云乡，翘首天阍路渺茫。山鸟自鸣花自发，满船风雨度潇湘。
介溪庭院菊花盛开兼有葵花一本以所和俨山诗招赏次韵
作者：张邦奇
朝代：明
体裁：七言律诗

帝城西畔秩宗家，深院秋开种种花。向日未同群卉落，傲霜犹见一枝斜。觞行夜色寒红玉，窗掩幽香度碧纱。珍重主翁欢赏洽，愧无佳句答芳华。
元夕未斋宫保招饮张灯作乐
作者：张邦奇
朝代：明
体裁：古风

今夕何夕月当户，尊前对此群仙人。长歌忽到刻漏尽，痛饮不知天地春。嗟来羡门尔吾侣，欲往蓬山谁作邻。璧殿星桥有深慨，开帘且视梅花新。
入隆山
作者：张邦奇
朝代：明
体裁：古风

云山久相违，忽见令心悦。况兹春已深，兼值雨初歇。冈峦翠欲流，蒲柳柔堪结。苍松晻暧间，行行阅香雪。
八月十五日舜甫弟生日闻将至京述怀
作者：张邦奇
朝代：明
体裁：七言律诗

闻说西来属望频，况逢佳节又生辰。深情不惮三千路，乐事真娱九十亲。朋舫正沿何处月，百壶先酿小堂春。凤城明日埙篪洽，携取金茎玉露新。
兰溪
作者：张邦奇
朝代：明
体裁：七言律诗

雨馀新水减平沙，吟倚篷窗玩物华。翠草成茵迷柳色，白岩如雪灿桃花。云飞鄂渚瞻亲舍，月照蕲阳舣使艖。欲问玉台山上事，道陵归去长春茶。
写怀·其二
作者：张邦奇
朝代：明
体裁：七言律诗

四月江皋雨乍晴，方塘一亩鉴空明。兴来时复麾谈麈，愁破无劳动酒兵。柳外馀春莺独啭，花阴迟午鹤双鸣。太平风景村村乐，閒看禾苗得意生。
写怀次李堇山韵
作者：张邦奇
朝代：明
体裁：七言律诗

茅庐新构倚沧溟，地域仍分织女星。东去波光兼月白，北来山色渡江青。碧溪道士春无梦，黄鹤仙人旧有翎。舟泛木兰天不碍，烟中凫鸭水中萍。
冬日杂咏·其四
作者：张邦奇
朝代：明
体裁：五言律诗

好峰三十六，个个月明中。潮落半江篴，天空海外钟。桂庭寒积翠，枫涧暖流红。白石吾垂老，桑弧感射蓬。
冬日杂咏三首
作者：张邦奇
朝代：明

落叶打尊盎，空山酒自波。《九歌》凄宋玉，三易老田何。赤岸疏杨柳，高檐响薜萝。岁寒心想绝，朋旧已无多。草枯连野旷，牛饱背童归。独鹘饥偏厉，孤云冻不飞。松风哀涧玉，苔石曳寒衣。霜白鸣鸿远，潭光溅竹扉。满目悲生事，玄阴梗夕晖。对村灯焰冷，穿幄笛声微。改火仍逋旧，饥年半习非。枉教啼络纬，勤织也无衣。
冬日杂咏三首·其一
作者：张邦奇
朝代：明

落叶打尊盎，空山酒自波。《九歌》凄宋玉，三易老田何。赤岸疏杨柳，高檐响薜萝。岁寒心想绝，朋旧已无多。
冬日杂咏三首·其三
作者：张邦奇
朝代：明

满目悲生事，玄阴梗夕晖。对村灯焰冷，穿幄笛声微。改火仍逋旧，饥年半习非。枉教啼络纬，勤织也无衣。
冬日杂咏次东沙叔韵·其一
作者：张邦奇
朝代：明
体裁：五言律诗

云外蒹葭冷，山亭尽日幽。百年双鬓改，万古一尘流。陇树知今腊，篱花误昨秋。独醒谁似侣，湖上片峰悠。
冬日杂咏次东沙叔韵·其三
作者：张邦奇
朝代：明
体裁：五言律诗

地僻少人事，柴门偶一开。山农镰谷去，渔父卖鲜来。物色全归竹，霜威或贯苔。路岐吾自谂，不作阮生哀。
冬日杂咏次东沙叔韵·其二
作者：张邦奇
朝代：明
体裁：五言律诗

草枯连野旷，牛饱背童归。独鹘饥偏厉，孤云冻不飞。松风哀涧玉，苔石曳寒衣。霜白鸣鸿远，潭光溅竹扉。
出南旺湖见山
作者：张邦奇
朝代：明
体裁：七言律诗

性僻耽诗兴未阑，独辞金马向江关。他年定醉湘南景，此地得看湖上山。风际水花摇晚色，梦中烟树绕天颜。长安十载成追忆，今日瞻云许暂还。
出济宁柬李主簿
作者：张邦奇
朝代：明
体裁：五言律诗

济水炎蒸日，吴船此再经。长堤万柳碧，平野数峰青。往事悲何极，尘途鬓已星。沿流人忽远，凉月堕醅�。
初夏过桃浦王宅感怀
作者：张邦奇
朝代：明
体裁：七言律诗

十载京尘旅梦悠，重来桃浦雪盈头。绕林风色酬花信，带雨秧针映麦秋。短阁青灯悲旧事，华筵急鼓沸新讴。飞觞未尽东君意，相送河桥月满舟。
北窗高卧图
作者：张邦奇
朝代：明
体裁：七言绝句

参馀莲社枕孤琴，免作人间苦热吟。不是翁家无六月，日移松影北窗阴。
十一月四日甲子泊桴松滋阻风雨
作者：张邦奇
朝代：明
体裁：古风

投沙既十载，署蜀将再期。严扬久冥冥，岷峨徒嵚崎。长使欢爱隔，迥与初心违。戒舟黄陵滩，系桴枝江湄。暮雨昏巫峡，回飙掣长旗。篷漏妨夕寝，薪穷罢晨炊。岂疑世相弃，实畏天方懠。敝庐鄞江上，遗编堪复釐。岁月未云暮，羲农应可期。
十二月二十日巡视内城有作
作者：张邦奇
朝代：明
体裁：七言律诗

东南洲岛类仙丘，城郭临观得胜游。天外碧波红日起，树边黄屋白云流。半江晴色开钟阜，万户炊烟傍石头。极北河山瞻咫尺，绛霄宫里玉宸旒。
午风亭为序庵太史
作者：张邦奇
朝代：明

青草池边绿树枝，晴空白日飏游丝。湘帘半卷飞花入，正是午风吹客时。
午风亭为序庵太史
作者：张邦奇
朝代：明
体裁：七言绝句

青草池边绿树枝，晴空白日飏游丝。湘帘半捲飞花入，正是午风吹客时。
南旺
作者：张邦奇
朝代：明
体裁：七言绝句

秋露荧荧沙渚明，秋风袅袅波浪层。蒹葭汀边老渔父，点火船头初放罾。
和人宿碧云寺之作
作者：张邦奇
朝代：明
体裁：五言律诗

傍榻炉烟袅，穿岩落照微。溪晴双鸟度，岩暝一僧归。云卧衣裳冷，天空笔翰飞。梦醒钟磬发，蕉鹿是邪非。
和人宿碧云寺之作
作者：张邦奇
朝代：明
体裁：五言律诗

谷口树连寺，深林天色微。溪晴群马渡，岩暝一僧归。鸟语喧将宿，星芒动欲飞。梦醒钟磬后，风雨是耶非。
和介溪宗伯游西山诸寺之作
作者：张邦奇
朝代：明
体裁：七言律诗

石峰层翠倚苍天，上客重临更洗然。祇树尽含仙掌露，昙花齐带玉楼烟。寒窗听偈灯频剪，幽阁谈诗席屡前。一顾边关钤柝静，卿云祥霭自尧天。
和周约庵咏新荷
作者：张邦奇
朝代：明
体裁：七言绝句

谁家庭院郁清香，风露九霄吹晚凉。忽忆夜舒荷畔事，云光开曙到斜阳。
和桂州九日游邵家园之作
作者：张邦奇
朝代：明
体裁：七言律诗

前辈曾开后乐园，秋郊时复见仙尊。短筇疏树叶迷径，流水夕阳花绕村。复有笙箫供绮席，不劳猿鹤报华轩。太平元老纡筹画，佳节还同醉渥恩。
和桂翁寄王九潭编修
作者：张邦奇
朝代：明
体裁：七言律诗

玉笋仙班久虚寂，松乔故恋芗溪山。沧江又见木叶下，尘世独怜秋鹤閒。已向层霄瞻鹄举，况逢晴日绕龙颜。人生有才终自遇，何必翠微长掩关。
和费钟石送弟诗
作者：张邦奇
朝代：明
体裁：七言律诗

客乡金玉许谁群，忽谩江天雁影分。夜榻不经三月雨，春船聊逐五湖云。池塘碧草重回梦，瀛海银鱼岂浪焚。黄阁勋名家世物，眼中棠棣更华纷。
咏怀
作者：张邦奇
朝代：明
体裁：古风

昨登武当峰，超然并箕斗。因之得大观，藩篱忽而剖。吾生本无涯，所贵心不疚。局蹐秖自劳，纷华竟何有。风生越鍊纹，雨空明镜垢。已矣归去来，毋使心常哀。
喜雪
作者：张邦奇
朝代：明
体裁：七言律诗

夜半窗棂疑曙色，起看门外雪封沟。三山有鹤栖琼树，九陌无尘上玉楼。光借盐盆雄兽势，浪平银海伏鳌头。丰穰有瑞壶觞合，莫遣诗迟太白浮。
夏日村居二首
作者：张邦奇
朝代：明

巴川日夜苦离愁，乞得归来宿愿酬。遍插园蔬防旧客，豫栽篱菊待清秋。池亭坐爱青田鹤，郊牧行牵宁戚牛。一着荷衣心似水，卧听凉雨竹边楼。风摇蔹蔓响高檐，装裹残书手自签。凤管玉楼邀素月，碧筒深树遣朱炎。东皋过雨施长屐，南亩逢秋试短镰。筮仕廿年家食半，独于山水性非廉。
夏日村居二首·其一
作者：张邦奇
朝代：明

巴川日夜苦离愁，乞得归来宿愿酬。遍插园蔬防旧客，豫栽篱菊待清秋。池亭坐爱青田鹤，郊牧行牵宁戚牛。一着荷衣心似水，卧听凉雨竹边楼。
夏日村居二首·其二
作者：张邦奇
朝代：明

风摇蔹蔓响高檐，装裹残书手自签。凤管玉楼邀素月，碧筒深树遣朱炎。东皋过雨施长屐，南亩逢秋试短镰。筮仕廿年家食半，独于山水性非廉。
大雷山怀旧
作者：张邦奇
朝代：明
体裁：七言律诗

维舟村寺踏平滩，才到山中便改观。一夜雨过鸣涧壑，半空云堕失峰峦。人家有径苍苔滑，萧寺无僧翠竹寒。此日故人千里隔，欲扳高顶望长安。
大雷山怀旧二首·其一
作者：张邦奇
朝代：明
体裁：七言律诗

十年重到大雷山，依旧莺花白昼閒。细草远连春涧绿，落梅时点客衣斑。流尘岁月人空忆，绕径烟霏鹤未还。采遍兰皋犹驻马，夕阳何处水潺潺。
夷陵山行至九湾绝粮
作者：张邦奇
朝代：明

路险仍遭雨，人疲又绝粮。山花空的历，我马自玄黄。草屋家家破，秋田处处伤。昔年羁宦者，青史著欧阳。
孙季泉太史奉母太夫人南归诗以赠之
作者：张邦奇
朝代：明
体裁：古风

棣花楼阁五云城，王母亲将下玉京。恩露远分瀛海阔，文星先注越山明。河经宿雨仙舟驶，帘捲春风舞袖轻，蓟门南望不胜情。
宝云禅房遣兴二首·其一
作者：张邦奇
朝代：明
体裁：七言律诗

年登四十两归田，喜有工夫伴老禅。爱月西楼帘尽捲，贪凉北牖榻先悬。茶烟并入香炉火，竹影斜横玉井泉。长日闭门深径底，此中真与病躯便。
宝云禅房遣兴二首·其二
作者：张邦奇
朝代：明
体裁：七言律诗

微薰清昼款轻衫，梵宇无声意自缄。开阁远通天竺国，浮槎歘见补陀岩。狻猊座上琉璃影，孔雀经边白玉函。世路只今荆棘满，寄身方外免镌劖。
寒食怀梁竹村先生
作者：张邦奇
朝代：明
体裁：五言律诗

仙翁渺何处，江水不容舠。酒诧扬雄薄，诗催杜甫豪。清湘动云竹，赤堇耀兰皋。疏雨歇寒食，春空孤巘高。
小寒食绵州同兵备宪副曾凤陂登春酣亭
作者：张邦奇
朝代：明
体裁：古风

春风吹上春酣亭，江山图画开新晴。尊前柳花如雪舞，树杪淑气催莺声。忆昨空亭人叹息，凋尽芙蓉秋水碧。使君一日下绵州，遂有楼台高百尺。我亦明山旧隐沦，歇马溪头问春色。一杯破尽寒食寒，似醉繁花露浓夕。曾公曾公本英志，见汝先朝几封事。近日谈玄复有神，听之动我凌云思。涪江净洗白鸥心，柱史隐动青牛气。何必区区怀故山，此中亦有君平肆。
建墺禅寺逢闻美中读书
作者：张邦奇
朝代：明
体裁：七言律诗

白云深处隐招提，京国归来暂息栖。犹有馀春催布谷，更无尘事感醯鸡。参差翠竹连深径，依约青山乱隔溪。最喜故人能避俗，夜窗还拟共然藜。
建岙即事
作者：张邦奇
朝代：明

乱峰堆里禅居隐，落日松风兴无尽。山僧乍喜远客来，手把长镵新笋。
建岙即事
作者：张邦奇
朝代：明
体裁：七言绝句

乱峰堆里禅居隐，落日松风兴无尽。山僧乍喜远客来，手把长镵斸新笋。
张水南学士置酒徐氏西园招予及诸公宴集
作者：张邦奇
朝代：明
体裁：七言律诗

江郭名园几度游，仍从仙侣赏高秋。烟峦数点夕阳外，鸿雁一声天尽头。斑竹林塘思帝子，黄花篱落对浮丘。主人剩蓄如泉酒，试听金丝入夜稠。
张都阃廷瑞盆池莲高丈许人以为得子之兆
作者：张邦奇
朝代：明
体裁：七言律诗

忽见中庭十丈花，华峰何事落三巴。若耶溪上人初到，濯锦桥西月未斜。露冷孤茎飧玉屑，云扶高盖想金华。雨香秋澹房房实，仙种灵源更足誇。
怀陈宗望
作者：张邦奇
朝代：明
体裁：古风

故人西向吴山阿，几度归来不我过。席间函丈久违问，夙昔志业今如何。如今仲蔚蓬蒿里，夜夜相寻渡溪水。觉来起视明月光，宛在何方水中沚。
恭挽孝康敬皇后·其一
作者：张邦奇
朝代：明
体裁：五言律诗

鼎湖龙驭远，华表鹤归悠。夕露青天泫，秋阴碧海愁。四朝看盛美，七秩享康休。社饭重分日，臣工涕泗流。
恭挽孝康敬皇后·其二
作者：张邦奇
朝代：明
体裁：五言律诗

露有重曦日，山无复返泉。运当开暾日，功翼燕皇天。兰殿云如结，金铺月自圆。遗言怀圣孝，恭诵一潸然。
恭挽慈孝献皇后·其一
作者：张邦奇
朝代：明
体裁：五言律诗

睿庙勤家日，休声万国闻。嗣皇膺景命，母教翼鸿勋。合葬遵前古，尊称据典坟。共嗟孟子孝，风木泪纷纷。
恭挽慈孝献皇后·其二
作者：张邦奇
朝代：明
体裁：五言律诗

丰碑树南纪，祥霭护仙宫。湘竹今无泪，桥山旧有弓。世传遗诰满，人仰德音同。望望飘车远，松楸感帝衷。
惑兴
作者：张邦奇
朝代：明
体裁：古风

明主录忠良，鼎餗酬明德。世运一以迁，有时荣藿食。藿食非所荣，清修表孤特。如何眯目子，势利纷相射。缇䌌空十重，卞璞委荆棘。矫矫皇甫规，超然分玉石。呼卿问雁门，倒屣迎缝掖。
感兴二首·其一
作者：张邦奇
朝代：明
体裁：古风

皋夔昔遭际，赓歌切卿云。日月悬高名，丘山比崇勋。光华旦复旦，解愠流南薰。生世苟不遇，湮沦复谁云。据梧南山下，高槐覆青芸。河清谅堪俟，鸣鸟吾其闻。
感遇
作者：张邦奇
朝代：明
体裁：古风

我昔见美人，婉娈容色好。贻我琼玉钩，愿言佩终老。我来既已晚，美人逝不返。薄帷明月夜，使我心悽惋。芳兰何葳蕤，采之将遗谁。感彼美人赠，衔恩空泪垂。
感遇
作者：张邦奇
朝代：明
体裁：古风

湛湛湖中水，濯濯明芙蕖。关关对鸣鸠，洋洋双鲤鱼。步屧随薰风，欲去还踌躇。须臾两玉童，飘飖来太虚。授我以丹砂，启我以灵枢。渺然殊自失，便欲登云车。万物各有适，悟彻焉所拘。游方遗外内，宁须别故庐。
房村闸下阻浅答屠东明韵·其一
作者：张邦奇
朝代：明
体裁：五言律诗

河伯尔何在，黄尘又烈风。堪嗟今日路，不与昔年同。满饮事皆足，浩歌心自通。平成留禹绩，谁复缵前功。
房村闸下阻浅答屠东明韵·其二
作者：张邦奇
朝代：明
体裁：五言律诗

望望舞雩近，况兹春暮风。临流酒伴在，登陆射夫同。源水渟还决，人生蹇是通。五丁真自力，一雨会收功。
挽杨总兵
作者：张邦奇
朝代：明
体裁：古风

边关昔日施长缨，玺书几度褒忠精。阴山独履汉家迹，匈奴旧识骠姚名。暂辞金阙下江汉，三千徒御皆无声。杖剑行期靖郴岭，数奇已恨同阴陵。湖南霰雪日夜零，旅魂不化寒云凝。安得壮士宁神京，怅望霄汉空沾膺。
新修官舍后池桥构草亭其上扶慈闱登憩
作者：张邦奇
朝代：明
体裁：七言律诗

喜见慈龄九十三，板桥登降力犹堪。引流淮水成方沼，分翠钟陵结小庵。香绕轩舆风满院，影翻衣綵日当檐。圣朝河海皆清晏，梦得公馀乐事兼。
早入承天门见鸦
作者：张邦奇
朝代：明
体裁：七言律诗

哑哑慈乌拂曙飞，群来魏阙似迎晖。鸾台凤阁频相见，珠树瑶池任所归。屋集主恩推更好，幕栖边事报仍稀。绕心不用劳三匝，风静乔枝正可依。
春日游南城
作者：张邦奇
朝代：明
体裁：七言律诗

逶迤禦宿绕层阑，松槚阴阴紫殿寒。竹引井泉通翠釜，鸟衔林蕊下瑶坛。五云挟日河山丽，六御行春雨露宽。翘首豳风亭咫尺，咏歌天保及斯干。
晚渡湘潭陆行宿道国寺
作者：张邦奇
朝代：明
体裁：七言律诗

荒冢累累压板田，长江初腊净岚烟。临涯雪屋明湘水，薄暮风帆映楚天。老竹丛中寒意剧，乱岩通处月华穿。霸桥风景宜相似，空坐僧房忆贾仙。
晚霁登山
作者：张邦奇
朝代：明
体裁：五言排律

斜日鄮城西，篮舆渡碧溪。远峰收宿雨，深树出晴霓。历险还长屐，跻危但瘦藜。泉清沙露篆，天静月悬圭。萧寺寒无赖，荒碑旧有稽。岩涛终日吼，山鸟为谁啼。列阙遥堪睇，诸台近可梯。胜游专邃古，美境最东鞮。独鹄来何暮，群仙望不迷。且穷今日兴，千载看留题。
朝阳堂
作者：张邦奇
朝代：明
体裁：七言律诗

朝阳堂外雨初晴，中有仙郎作凤鸣。满地黄花秋雁影，一帘凉月夜江声。青毡味合琴书古，宝篆香吹枕簟清。银烛剔残更漏永，梦魂时复到承明。
柬弟
作者：张邦奇
朝代：明
体裁：七言绝句

新构依稀绿野堂，几年辛苦累担当。凭君别作巢松计，开径斜通五柳塘。
楼外鹊巢始成
作者：张邦奇
朝代：明
体裁：古风

当楼乌桕树，高可五丈馀。乾鹊来经营，晨夕看拮据。不待施斧凿，又不事杗枢。惊飙万木撼，孤悬常晏如。归栖何彊彊，戢左右复舒。岂徒睦中冓，亦以防外虞。宇宙万夥类，物物各有居。荡子行不返，使我泪盈裾。
次孟有涯韵
作者：张邦奇
朝代：明
体裁：古风

阴云解薄暮，泽国销烦蒸。屋舫镜中出，月轮屏外升。玉管凄凤竹，金风厉虬藤。星河如有意，洽此良宵朋。
次惟静叔韵二首·其一
作者：张邦奇
朝代：明
体裁：古风

茅堂对东壁，远天明黛额。渺然思丹砂，何劳歌白石。岸柳生微风，池荷弄圆碧。中庭阒无人，明月暂嘉客。招邀未成眠，对酒忽心惕。焉得假流光，乘之登太液。
次惟静叔韵二首·其二
作者：张邦奇
朝代：明
体裁：古风

吾庐傍东溟，万里一片月。群仙或来过，散风如飞雪。长空杳霭中，到处笙歌发。卢敖于下界，怅望清影没。轻驾思暂停，长风吹未歇。北海与南山，瞬息一飞越。崔嵬阆风颠，恣意览奇绝。
次林小泉大司空得请致仕因以为赠
作者：张邦奇
朝代：明
体裁：七言律诗

忽闻温旨下虞廷，老觉人间好事并。税驾烟霄真志足，杖藜山郭尚身轻。勋名已绍家庭旧，诗句仍传里社清。八十潞公犹恋阙，伫看鳞锦更承明。
次王天宇东郊禅寺
作者：张邦奇
朝代：明
体裁：七言律诗

绝怜佳会市城稀，来看禅房竹映扉。满径霜华僧独对，一天秋色雁南归。牛山何用伤身老，陶令真能悟昨非。欲向澄江问消息，可无人似谢玄晖。
次韵写怀
作者：张邦奇
朝代：明

春雨萧疏老紫荆，硗田下噀自留耕。林中果熟呼儿摘，谷口人来听鹤迎。江郭好风催月上，海楼晴日看云行。关门令尹今谁是，随处青牛得避名。
次韵写怀
作者：张邦奇
朝代：明
体裁：七言律诗

春雨萧疏老紫荆，硗田下噀自留耕。林中果熟呼儿摘，谷口人来听鹤迎。江郭好风吹月上，海楼晴日看云行。关门令尹今谁似，随处青牛得避名。
次韵答东桥大司寇新营息园
作者：张邦奇
朝代：明
体裁：七言绝句

花径斜通宿雨香，竹篱晴逗午云凉。博山烟尽日西下，惟见碧莎松影长。
次韵答严侍读见怀之作
作者：张邦奇
朝代：明
体裁：七言律诗

从别衡山有梦亲，孤怀何日向君陈。秣陵城阙新承宠，甬水园庐旧食贫。风雨昼惊南史笔，烟花秋老北扉身。应怜琪树青阳节，生傍阴厓不见春。
次韵答叔父见寄之作
作者：张邦奇
朝代：明
体裁：七言律诗

尘心浑觉淡于禅，石鼎春茶起自煎。鸟带轻云来灌木，鱼吹纤藻动幽泉。于门旧德宁徒尔，阮径清风自洒然。最想连枝多秀发，月中移种定何年。
欲入巴峡久雨水涨不果改由夷陵新开山路绝险
作者：张邦奇
朝代：明
体裁：五言律诗

客子愁无路，秋霖涨蜀川。舍舟凌绝巘，披棘度寒烟。俯视云如水，翻疑地似天。偶然逢帝谪，直此作扳缘。
欲访景文亲执不果
作者：张邦奇
朝代：明
体裁：七言绝句

西江望望似天涯，欲访求羊懒问槎。一榻午楼清梦醒，春风吹老杜鹃花。
正月十四日登木末亭
作者：张邦奇
朝代：明
体裁：七言律诗

阴寒江左动兼旬，此日晴探木末春。歌遏流云天万里，气凌飞鸟酒千巡。星桥碧殿欢何在，舞柘传柑事已陈。风磴绝怜修竹里，夕阳禅刹更留宾。
水龙吟·咏莲
作者：张邦奇
朝代：明

芙蓉开遍芳塘，薰风倍觉湖天好。爱花心性，北窗簟滑，起来偏早。王母瑶池，麻姑琼海，更谁窈窕。枉惹他游女，暗增羞妒，频低首，临波照。一段氤氲芳气，画阑前、紫云萦抱。忽思泰华峰头，玉井搴来寒峭。欲去无因，步虚声里，梦云空绕。看层霄、鹤起凌风，何日尽收烦恼。
江南曲
作者：张邦奇
朝代：明
体裁：古风

青山曲曲转，江水近复远。指点丛草中，此是陈宫苑。地占织女星，矫首牵牛渚。长风开薄帷，郎今在何许。
淮角楼
作者：张邦奇
朝代：明
体裁：七言绝句

历尽湖山兴未降，袁宏何处倚吟艭。夜深淮角楼边月，直照东南扬子江。
渡杨子江
作者：张邦奇
朝代：明
体裁：五言律诗

大江流不尽，此日一来过。更欲登临去，其如感慨何。清尊延胜景，远岫列澄波。长啸怀今古，乾坤几不磨。
游天竺
作者：张邦奇
朝代：明
体裁：七言律诗

澹烟微雨羃苏堤，佳伴相携任马西。花竹静看人断续，楼台清映树高低。两峰春气催黄鸟，九里松涛下碧溪。最是山僧知爱客，夕阳浑欲住招提。
游慈溪清道观
作者：张邦奇
朝代：明
体裁：七言律诗

将寻仙迹野江滨，解缆江潮捷有神。修竹墙头云甃石，老松门外藓封鳞。路穷危磴浑忘俗，山向深秋欲瘦人。白发洪厓终日笑，为呼玄鹤下风尘。
游方广寺简严太史
作者：张邦奇
朝代：明
体裁：古风

胜会臻名流，奇探极幽薮。但觅方广真，不问崖蹊堤。越险倩松乔，跻危病贲黝。巘绝疑天低，坑深诧坤厚。阴风泼地寒，清溪挂崖吼。燕石晴复飞，虬藤冻还走。群峰角低昂，乱石相牝牡。获胜古所欢，行疲君莫咎。君看废寺中，釜尘僧骨朽。朱张独何人，智勇名斯久。
游西山溪隐庵题壁
作者：张邦奇
朝代：明
体裁：五言律诗

扪萝觅溪隐，爱竹坐禅关。霁日树头树，淡烟山外山。登桥窥烂漫，入谷听绵蛮。无限东君意，芳尊夜未还。
湘潭道中
作者：张邦奇
朝代：明
体裁：五言律诗

自古有英皇，空劳客兴长。乱云迷楚堞，寒竹照清湘。水面拖冰老，松头戴雪强。冥鸿霄汉物，感汝到衡阳。
滕阳元夕遇雪
作者：张邦奇
朝代：明
体裁：七言律诗

滕阳馆前值元夕，同云四野飞琼花。火城星桥未足数，瑶台玉宇真堪誇。子房山头赤松下，项籍城南春草赊。风薄重裘类轻葛，眼中奈尔无衣家。
灵谷
作者：张邦奇
朝代：明
体裁：古风

君不见雁宕盘纡东海壖，西有灵谷吐纳千峰万壑之云烟。平畴黍稌郁苍玉，曲涧松篁鸣绮弦。谷中主人雅高尚，筑室读书多岁年。客来煮茗坐深夜，共讶清风明月由来偏。我今白发厌尘鞅，几回梦落仙岩泉。终当买舟携酒问幽胜，日夕与子相盘旋。
甲辰春前一日同诸公登雨花台赵鹭洲大参留宴
作者：张邦奇
朝代：明
体裁：七言律诗

东南佳丽此非常，况复新晴酒满觞。烟柳万家春动色，雨花千刹午吹香。天空海屿孤云没，风静江沙匹练长。爱煞鹭洲贤地主，数愁无计驻斜阳。
界山驿迟同盟不至
作者：张邦奇
朝代：明
体裁：古风

下青山兮步徐徐，山禽百啭春日西。凌高睇远宿有期，青牛白马来何迟。山磴盘回不可极，直下山根伫孤驿。落花满溪不见人，千里百里空山色。
登天封塔
作者：张邦奇
朝代：明
体裁：七言律诗

玉笋棱层矗画图，兴来轻步倩谁扶。东窥溟渤惟青霭，西接昆崙有紫衢。星月一天人啸起，风烟万里鹤飞孤。凌虚如在金茎表，携取方平十二壶。
登拜岳亭
作者：张邦奇
朝代：明
体裁：七言律诗

才上高峰眼自醒，双鸿得意展秋翎。云中下见王乔舄，树里平看傅说星。影浸湘江穷地碧，势连衡岳极天青。古来闻道名如旧，谁向悬厓费勒铭。
登清凉山
作者：张邦奇
朝代：明
体裁：七言律诗

坐俯虚亭万木苍，清凉山上正清凉。云间鸟道通仙迹，天际江流绕帝乡。且向佳辰陪燕赏，莫将前古话兴亡。台高不用风如许，落帽君看有兴狂。
白溪道中
作者：张邦奇
朝代：明
体裁：七言绝句

十日春风进草芽，竹根稚笋露平沙。岩峦孤立清溪瘦，上有野梅横数花。
白溪道中
作者：张邦奇
朝代：明
体裁：七言绝句

十日春风迸草芽，竹根尖笋列平沙。岩峦立倚清溪瘦，上有孤梅横数花。
祝融峰
作者：张邦奇
朝代：明
体裁：古风

危峰踰万仞，众峰不敢并。到此得大观，超然称心境。扪星或低头，望日不引领。分明见圆仪，恍惚凌倒景。时月当坤阴，霜林肃而静。雷池日夜乾，云雷殊未醒。我欲回阳春，叩此祝融顶。
秋怀
作者：张邦奇
朝代：明
体裁：古风

生来不饮酒，一酌己深醉。况兹秋夜长，气清不成寐。庭柯欲凋黄，野草忽改翠。藤蔓空百寻，迎风见轻脆。乌获轻千钧，首阳甘困悴。苟非松柏性，何以禦寒岁。
秋日孟有涯都宪东沙仪部宗叔过予分韵咏白菊
作者：张邦奇
朝代：明
体裁：五言律诗

晚色静篱落，澄空明素芳。寒销银烛影，清夺剑锋霜。十载惊双鬓，三秋共一觞。出门星月淡，岐路总相忘。
秋日试太学诸生
作者：张邦奇
朝代：明
体裁：七言律诗

碧山书院枕江流，万国英贤此息游。好雨乍收三伏暑，高槐先送六堂秋。龙烟集处翻河汉，蚕叶声中动斗牛。漫忆昔年云锦段，天孙亲赠凤池头。
秋日过西山
作者：张邦奇
朝代：明
体裁：七言律诗

闻说西山几属怀，偶因王事入山来。醁醽梵阁倾瓶吸，桔藁农家过屋堆。溪水曲依深树转，石桥斜指翠屏开。徘徊落日有馀兴，林壑风清月满台。
简徐子华太史
作者：张邦奇
朝代：明
体裁：古风

西北危堂构，飞甍薄云霄。绣户雕房栊，双燕来游遨。燕飞何涏涏，奇音振林皋。衔泥殊未已，秋风尾翛翛。尾翛何足叹，去去伤徒劳。风雨日夜急，呜呼怨漂摇。敛翼蓬蒿下，举头云汉遥。安得逢阳春，双飞完故巢。
约过板桥未果柬诸宗长
作者：张邦奇
朝代：明
体裁：七言律诗

竹院寻僧阻旧要，板桥东去路非遥。尘封玉薤心先醉，露冷金茎渴未消。瀛海有人秋驾石，秦楼何处夜吹萧。火云台阁炎州地，书遍窗前几叶蕉。
翡翠图
作者：张邦奇
朝代：明
体裁：古风

子臧日夜求珍羽，轻身误向黄庐渚。天孙衣我何太奇，每落人间不知处。水远山长烟雾销，碧霄回首思轻举。飘然谢却五陵儿，白玉楼高明月曙。
舟次潞河读姚吏部赠别之作
作者：张邦奇
朝代：明
体裁：古风

朝辞国都门，夕洱西河节。悠悠碧霄间，逖矣黄金阙。君恩如海深，十年脱吾褐。肉食分大官，玉堂置清列。涓埃曾未倾，瞬息远离别。金绯非我荣，湖山非世悦。人生各有怀，欲吐难为说。怀哉故人心，鉴我如秋月。
苦雨
作者：张邦奇
朝代：明
体裁：古风

孟夏乃淫雨，朱光转凄其。出门泥淖深，平畴漫成池。雨龙一离窟，痴云挟遨嬉。淫淫翳空下，滔滔无厌期。灵湫至大顶，蛭螾鸣其涯。风波倘失据，卼臲当告谁。梭悬虽复奋，鱼腹终堪疑。吁嗟望岁心，闵闵谁能知。
蟠龙山
作者：张邦奇
朝代：明
体裁：古风

登蟠龙兮高绝尘，十转百转回回新。小桥岩壑迸流水，中有石室居仙人。斜阳在树白鹤鸣，长峰短峰殊晦明。须臾洞口阴风起，吹作瑶空飞练声。
西中柬张应辰
作者：张邦奇
朝代：明
体裁：七言律诗

携得双柑空远兴，黄鹂无语碧柯寒。石桥芸阁客应卧，苦雨酸风春欲阑。狂饮直思江变酒，豪吟长以箨为冠。草深泥滑出门去，人在比邻相见难。
西山汪氏积庆庵
作者：张邦奇
朝代：明
体裁：五言律诗

冲雨入西㠗，松堂迥隔尘。烹泉汲岩骨，斸笋抉沙唇。细柳千溪暝，新禽万壑春。故家文献在，散帙见前人。
西山溪隐庵题壁
作者：张邦奇
朝代：明
体裁：七言律诗

似与青山夙有缘，今来偏值日暄妍。攀花误触松梢鹤，呼茗频供竹底泉。主意浓时休问晷，僧房幽处试听禅。春风细拂如茵草，乘兴何妨一醉眠。
览翠楼
作者：张邦奇
朝代：明
体裁：古风

楼前雨过尘如扫，翠屏面面澄怀抱。老桧长松冻不凋，下乃安期布瑶草。光流银汉映欲空，气合秋旻青未了。浮云万点去无踪，白鹭一行飞更好。
课读图
作者：张邦奇
朝代：明
体裁：古风

白日扃重门，书声彻林木。先生谢政早归田，手把经书课儿读。君不见陈太丘，但贻谷，世世朱轮与华毂。
赠且翁叔·其一
作者：张邦奇
朝代：明
体裁：七言绝句

衡门潇洒似陶家，吟遍江湖两鬓华。五柳不禁风瑟瑟，尽输秋色与黄花。
赠且翁叔·其二
作者：张邦奇
朝代：明
体裁：七言绝句

东园添个碧琅玕，欲与西邻老阮看。唤取床头新竹叶，共酣明月五更寒。
赠何积夫兄弟
作者：张邦奇
朝代：明
体裁：五言律诗

君家好兄弟，秋水出芙蓉。故国一相见，春风千树舂。溪晴云隔寺，山静月流钟。短阁厌厌夜，荆花入座浓。
赠嵩渚
作者：张邦奇
朝代：明
体裁：古风

燕京昔多难，游子悲无依。惊飙乱云物，千里何悽悽。欢言会知己，知己各有怀。促席不敢道，灯烛寒无辉。袅袅洞庭风，飘飘吹客衣。怅望苍梧云，泣别双明妃。
赠梓上人
作者：张邦奇
朝代：明
体裁：七言律诗

昔日相逢俱少年，重来应笑我华颠。倚楼苍壁霏霏雨，覆院修篁漠漠烟。银箭铜壶催送酒，竹炉岩窦巧分泉。山深不解风波恶，伏虎降龙任老禅。
赴未斋宫保会赏梨花
作者：张邦奇
朝代：明
体裁：七言律诗

侍罢宸游兴不单，更携仙侣玉堂寒。华灯竹叶劳相劝，春院梨花故未残。月淡烟云横远汉，鹤怜清影失旃檀。百年知己俱头白，对景何妨一尽欢。
过巴陵遇风雪柬芦泉刘用熙
作者：张邦奇
朝代：明
体裁：七言绝句

巴陵重系木兰船，欲访南城辟谷仙。凤管不知何处去，满天风雪暗芦泉。
迎春·其二
作者：张邦奇
朝代：明
体裁：古风

君子先立身，达人贵知志。勋名照千古，事业在未试。君看梁父吟，已有殷周思。条风发青阳，生态正幽閟。当其烂熳时，已复非春意。玉不生璞中，谁明卞和氏。
迎春三首·其一
作者：张邦奇
朝代：明
体裁：古风

二曜递升降，阴阳互推移。阴阳各异致，平均乃其归。君看至赜里，象数无偏奇。凝寒既已极，冉冉生光晖。庶形自终始，谁能测其机。苍天不自言，知天一何希。
迎春三首·其三
作者：张邦奇
朝代：明
体裁：古风

闭门终日坐，不知天地春。鸿钧一以动，百物相鲜新。忆昨彫落时，梅李各有仁。如今发生气，亦复资絪缊。太和绝渣滓，太虚无私亲。达人均四海，愚者分比邻。嗟予二三友，欢会当及辰。我有一尊酒，可以陶吾真。
迎春三首·其二
作者：张邦奇
朝代：明
体裁：古风

去冬大江南，积雪平茅屋。经年理丝者，褐短不掩腹。惟见貂裘子，环炉向�醁。一饮千黄金，弃置纨与縠。沉思终永夜，感叹泪盈掬。青春获我心，暖气先穷谷。
还葬泾王奉命之天寿山题主
作者：张邦奇
朝代：明
体裁：七言律诗

看山有兴出城难，此日公馀得纵观。亭馆绪风凄鹤驭，林峦佳气谩龙蟠。孤松绝顶凌秋急，片月中庭铄树寒。藩室总沾天宠渥，睿灵长倚帝居安。
述怀答东田弟
作者：张邦奇
朝代：明

六十不归去，八年空及瓜。何时觞北渚，陪汝弈东沙。仙构须依竹，吾庐亦寄槎。赓吟犹有日，棠棣正敷华。
送吕画士归四明
作者：张邦奇
朝代：明
体裁：古风

乐愚孙子双眼青，下笔万顷云霞生。朅来京华未几日，十家九家花鸟明。薰风别我欲归去，我亦驰情入烟雾。百幅生绡一壶酒，期尔琅玕最深处。
送嘉善朱良翰经历之泗州卫
作者：张邦奇
朝代：明
体裁：七言律诗

都城未几接容辉，忽向南天衣锦归。云淡潞河秋片片，雨收淮海月依依。濠梁坐盻知鱼乐，泗水行歌纵鹤飞。清世幕庭无一事，甓山相对自忘机。
送姑苏马铁瓶内翰考绩之京
作者：张邦奇
朝代：明
体裁：七言律诗

白鹭洲前生早凉，相逢忽谩是离觞。烟中孤鸟碧空尽，江上片帆秋影长。玉署文章应最绩，清朝甲第自传芳。儒官莫叹清閒甚，万古云霄寄一忙。
送学士贾先生出掌南翰
作者：张邦奇
朝代：明
体裁：七言律诗

凝望仙舟兴欲飞，宦途踪迹此行稀。江东旧事推南史，天上新恩自北扉。路绕白云春动色，梦回清禁月流辉。玉亭深处浮尘绝，吟到青山愿不违。
送张君用之鹤庆
作者：张邦奇
朝代：明
体裁：古风

燕台一尊酒，送尔滇南行。风尘万馀里，极目难为情。故人忽已散，落日玄蝉鸣。曾无别离色，可以观平生。
送张石川银台致仕
作者：张邦奇
朝代：明
体裁：七言律诗

几闻清樾动吟哦，暂喜冥鸿脱网罗。天下名邦吴会好，秋来明月洞庭多。人情自古皆如此，世路于今可若何。把酒潞川空感慨，未应昭代老岩阿。